Vihreillä paras potentiaali kasvattaa kannatusta, kokoomus ja keskusta taistelevat samoista äänestäjistä\n07.04.2018 klo 6:52\nIltalehden ja Uuden Suomen teettämän kyselyn mukaan vihreillä on edelleen isoin potentiaali kannatuksensa kasvattamiseen, mutta jääkö puolue ikuiseksi lupaukseksi, kysyy Iltalehden Juha Ristamäki.\nVihreillä on potentiaalia kannatuksen nousuun, mutta pystyykö se siihen puheenjohtaja Touko Aallon johdolla?\nIltalehti ja Uusi Suomi ovat teettäneet kuukausittaisen puoluekannatuskyselynsä ohella arvion siitä, mitkä puolueet houkuttelevat äänestäjiä myös oman kannattajakuntansa ulkopuolelta. Tietoykkösen toteuttama kysely mittaa puolueen potentiaalia nostaa omaa kannatustaan.\nSuurin kannatuspotentiaali on vihreillä. Kaikista vastanneista 16 prosenttia sanoi, että voisi "oman puolueensa" lisäksi äänestää vihreitä. Vihreät houkuttaa erityisesti niitä, jotka sanovat äänestävänsä tällä hetkellä vasemmistoliittoa. Heistä yli puolet (51%) voisi äänestää myös vihreitä.\nKannatusta löytyy reippaasti myös SDP:n (30%) ja kokoomuksen (20%) äänestäjien parista. Tämä tarkoittaa suomeksi, että demarien ja kokoomuksen pitää tehdä hartiavoimin töitä, ettei etenkin koulutettuja naisia valu heidän kannattajistaan vihreiden äänestäjiksi.\nKäytännön politiikan tasolla se tarkoittaa muun muassa sitä, että kokoomus rummuttaa jatkuvasti koulutuksen puolesta. Lisäksi kokoomuslaiset esittivät opetusministeri Sanni Grahn-Laasosen johdolla syvää loukkaantumista, kun keskusta meni kaatamaan perhevapaauudistuksen. Tällä tavalla kokoomus luo itsestään kuvaa tasa-arvon taistelijana.\nSDP häärii samoilla tonteilla. Esimerkiksi Tuula Haatainen kävi presidentinvaalikamppailua jo puolueen yleisemmät teemat edellä. Haatainen nosti esiin seksuaalista häirintää sekä naisten asemaa kotona ja globaalisti. Viesti on selvä ja tarkoitettu naisäänestäjille, joita vihreät erityisesti houkuttaa.\nKaupungistuminen, ympäristöasioiden nousu, pehmeät arvot... Kehitys puhuu sen puolesta, että vihreille olisi aukeamassa taivas.\nPoliittisten vastustajien onneksi puolue valitsi itselleen puheenjohtajaksi Touko Aallon, joka on luvalla sanoen ollut hieman kohmeessa.\nKukaan ei väitä, etteikö Aalto yrittäisi ja paneutuisi asioihin. Hänen tyylinsä saattaa vain olla tähän aikaan väärä. Hän pohtii pitkään asioita, tömäyttää sitten kannanoton julki ja se on siinä.\nVihreiden äänestäjien esiin kaivaminen vaatii enemmän Ville Niinistön kaltaista ärhäkkää ja aktiivista puheenjohtajaa. Niinistö oli koko ajan esillä ja haastoi hallitusta. Aallosta ei ole hallitukselle ainakaan toistaiseksi ollut juurikaan harmia.\nLisäksi etenkin kokoomus ja SDP yrittävät vihreiden keskeisillä politiikka-alueilla syleillä vihreät kuoliaaksi. Kaupunkimaisesti asuvat suomalaiset jakavat kyllä laajalti vihreiden arvot, mutta eivät he välttämättä sen takia vihreitä äänestä, koska muutkin puolueet näyttävät ajavan samoja asioita.\nErottautuminen kilpailijoista on vihreillekin elinehto. Kuten eräs keskeinen vihreä vaikuttaja sanoi, "vihreät eivät missään tapauksessa saa leimautua kokoomuksen puisto-osastoksi".\nMyös kokoomuksella on perinteisen kannattajakuntansa ohella vetovoimaa. Keskustaa nyt kannattavista 31 prosenttia sanoi Iltalehden kyselyssä, että voisi harkita äänestävänsä myös kokoomusta.\nJos taas katsotaan kokoomuksen äänestäjiä, heistä 18 prosenttia voisi harkita äänestävänsä keskustaa.\nNämä kaksi tietoa selittävät olennaisella tavalla sen, miksi keskusta ja kokoomus ovat yhä enemmän tukkanuottasilla keskenään, mitä lähempänä vaalit ovat.\nVaikka ne ovatkin hallituskumppaneita ja sitoutuneet yhteisiin tavoitteisiin, ne tappelevat vaaleissa myös isosta siivusta samoja äänestäjiä. Siksi niille ei ole yhdentekevää, millä tavalla ne asemoivat itsensä julkisuudessa. Sekä keskustalla että kokoomuksella on paljon voitettavaa toisiltaan.\nVasemmistoliitolla on suositun puheenjohtajansa Li Anderssonin johdolla vetoa etenkin vihreiden (35 % voisi harkita äänestävänsä) ja SDP;n (27 %) kannattajien joukossa. Toistaiseksi Andersson ei ole onnistunut kääntämään henkilökohtaista suosiotaan puolueensa kannatukseksi.\nMyös SDP on kokoomuksen ja vasemmistoliiton ohella puolue, joka tällä hetkellä houkuttaa muidenkin puolueiden äänestäjiä: etenkin vasemmistoliiton ja vihreiden riveistä, mutta myös perussuomalaisten kannattajista.\nVoisi ajatella, että SDP:n pärjääminen tässä kyselyssä heijastelee sen noussutta kannatusta. Demarit kisaa tällä hetkellä kokoomuksen kanssa suosituimman puolueen asemasta.\nSDP:n ja Antti Rinteen (sekä monen muun poliitikon) onneksi suomalaiset eivät valitse poliittisia johtajia karismaattisuus edellä. Mutta vaalit voittaakseen sanoman pitää olla kunnossa, tai ainakin sen pitää puhutella kansaa. Äänestäjiä, jotka voivat vaihtaa puoluetta, on paljon.\nKyselyn toteutti 16.-26. maaliskuuta Tietoykkönen Oy Iltalehden ja Uuden Suomen toimeksiannosta. Haastattelut (1500 kappaletta) tehtiin monikanavaisesti puhelinhaastattelujen ja internet -kyselyn yhdistelmänä. Puhelinhaastatteluista vastasivat Tietoykkönen Oy:n omat tutkimushaastattelijat.\nPuoluekantansa ilmaisi 76,5% vastaajista eli 1148 henkilöä. Heiltä kysyttiin: Mitä muita puolueita/ryhmittymiä voisit harkita äänestäväsi? Voit valita useita vaihtoehtoja.


Museum24>At work>Carpenters at Old Jämsä Area>Ski Workshops>Heikki Juvén\nSuksimestari Heikki Juvén\nHeikki Juvén syntyi 10.1.1907 Jämsän Partalassa, kuoli 16.3.1976, 69-vuotiaana. Puoliso Maija syntyi 5.5.1913, elää. Avioliitosta 2 poikaa.\nHeikki Juvén oli Jyväskylässä sisarensa ja hänen miehensä Onni Kilpikosken, joka aiemmin piti suksiveistämöä Jämsässä, liikkeessä työssä ja samalla oppimassa siellä suksen valmistusta sekä polkupyörän asennus-ja korjausammattia.\nEnnen suksiverstaan perustamista Heikki aloitti menestyneen liikemiehen uransa ollessaan noin 20-vuotias. Ensiksi hän perusti polkupyörien asennus-, korjaus- ja myyntiliikkeen Jämsään J. A. Lindenin puusepäverstaan rakennukseen. Nykyisin tämä liike toimii varsin suureksi laajentuneena Jämsän keskusaukion laidassa Koskentie 3:ssa, nimellä Heikki Juvén Oy. Se on Jämsänjokilaakson ja sen lähiypäristön alueella saman myyntialan liikkeistä suurin, joka myy paitsi suksia myös muita urheiluväineitä, kodin koneita, televisioita, radioita ja venemoottoreita ja niin edelleen, ja siellä suoritetaan myös pienkonekorjausta ja -huoltoa.\nEdellä mainitun liikkeen lisäksi Heikki Juvén perusti 1930-luvun alussa suksiseppäverstaan Jämsän Partalaan Juveninkoskenpartaalle. Verstaan koneiden käyttövoima oli ensin koskessa vesipyörä ja vain sähkövaloa varten oli sähkökone eli dynamo. Näistä laitteista oli hiukan myöhemmin luovuttu ja asennettu koneet toimimaan sähköllä, ainakin heti uudessa verstaassa, joka oli rakennettu vanhan verstaan tulipalon jälkeen, sillä jo tuohon aikaan oli Partalassa Jämsän Sähkö Oy:n sähköverkosto.\nVerstaan työntekijöiden määrä oli suurin sotien aikana, miehiä ja naisia oli työssä enintään 20. Juvénin suksiverstaassa työssä olleet olivat lähes kaikki seuraavat henkilöt syntyneet Partalassa tai asuneet siellä ennen verstaan perustamista: Juvén Verner ja Tyyne, Juvén Vihtori ja Hanna, Järvinen Emil, Laine Jalmari, Lahtinen Sulo, Lahtinen Viljo, Mäntynen Eino, Mäntynen Jalmari, Ottelin August, Rajala Anni, Silvan Paavo ja Kerttu, Silvan Väinö, Sulin Heikki, Suominen Ilmari, Toivonen Otto ja Lyyli, Sköld Toivo, Sköld Reino ja Sköld Markku.\nKoska puolustusvoimille sotien aikaan tehtiin jatkuvasti paljon suksia, niin suksienvalmistustyöhön vapautettiin armeijasta paitsi Heikki Juvén, myös muutamia tuossa luettelossa mainittuja miehiä, ja miehille annettiin sitä koskeva metallinen merkki, jota oli pidettävä takin rintapielessä.\nSuksiverstaansa ja kauppaliikkeensä lisäksi Heikki Juvén harrasti myös kiinteistökauppoja sekä rakennutti kiinteistöjä yksin sekä kavereittensa kanssa. Ne olivat asunto- ja liikerakennuksia sekä maakauppoja, kuten Päijänteellä Vuohisaari, jossa on perheen huvilat.\nHeikki Juvénin ja hänen työväen suhteet olivat jatkuvasti hyvät. Hänhän oli leikillinen ja lystikäskin sekä yleensä sovitteleva. Muutama Juvénin lausuma ajatus liikkeiden alkuajoilta:\nKun hänellä ei ollut riittävästi rahaa tilipäivänä, silloin hän sanoi näin: "Ota kottia tehdään tili myöhemmin ."\nHeikki huomautti korttipelin päättyttyä näin: "Näillä rahoilla minä maksan työmiesteni palkkoja."\nMiesseurassa Heikki sanoi: "Miksi minun oli vaikea päästä pankkilaitoksen asiakkaaksi, kun olisin tarvinnut rahaa liikkeeni toiminnan alussa, ja miksi nyt, kun liikkeeni on toiminut vuosia, olen tervetullut asiakkaaksi."\nKun Heikillä oli kansakoulussa joskus opettajan mielestä huonoja tapoja, ja kun opettaja tuli kertomaan niistä Heikin isälle, jolla oli paljon lapsia, niin hän vastasi opettajalle näin: "Tekijälle tulee hyviä ja huonoja, sille ei voi mitään."\nVuonna 1948 Heikki Juvén muutti suksiverstaansa nykyiselle Nahkurinkujalle. Vuoden 1950 alussa hän lopetti suksiverstaansa toiminnan ilmeisesti siitä syystä, ettei suksien teko enää ollut puusepäntyötä, sillä aine, josta suksia alettiin muualla jo valmistamaan, oli yhteen liimattua puusälettä.\nJämsässä oli 40 vuotta perinteellisten suksien vireää valmistusta, käsityönä ensimmäiset vuosikymmenet. Heikki Juvénin suksiverstas oli viimeinen Jämsässä\nJ. R. Alhonniemi


Seis silpomiselle – Saara Hyrkkö\nTänään vietetään tyttöjen silpomisen vastaista päivää. Sukuelinten silpominen on törkeä toimenpide, joka loukkaa ihmisen itsemääräämisoikeutta. Siksi meidän on jatkettava silpomisen vastaista työtä sekä Suomessa että maailmalla.\nSukuelinten silpominen rajoittaa mahdollisuuksia nautintoon, aiheuttaa uhrille pahimmassa tapauksessa hengenvaaran ja loukkaa räikeästi ihmisoikeuksia. Tyttöjen kohdalla toimenpide voi olla erityisen brutaali, mutta myöskään poikien oikeutta koskemattomuuteen ei tule unohtaa.\nSuomessa silpominen on jo nykyisen rikoslain nojalla rangaistava teko. Eduskunnan käsittelyssä on kuitenkin parhaillaan kansalaisaloite, jossa esitetään silpomisen kieltämistä vielä nykyistä selväsanaisemmin. Muissa pohjoismaissa on säädetty tällaisia erillislakeja.\nKäytäntö on osoittanut, että erillislailla on ollut sekä myönteisiä että haitallisia vaikutuksia: Erillislaki on tehnyt selväksi, että silpomista ei hyväksytä ja kannustanut luopumaan väkivaltaisesta perinteestä. Toisaalta erillislain myötä osan silpomistapauksista epäillään painuneen maan alle. Joissain tapauksissa terveydenhuollon ammattilaisten huomio on voinut siirtyä kokonaisvaltaisen hyvinvoinnin sijasta silpomisen uhkaan, vaikka todellista tarvetta ei välttämättä olisi. Mikäli Suomessa päädytään säätämään erillislaki, näistä kokemuksista on otettava opiksi.\nSamalla on selvää, että pelkkä laki ei vielä riitä. Tarvitsemme voimavaroja ja tehokkaampia keinoja silpomisen ennaltaehkäisyyn ja silpomisen uhrien tukemiseen. Tässä muutamia ehdotuksia:\nVahvistetaan puheeksi ottamista erityisesti sosiaali- ja terveyspalveluissa. Ammattilaisilla tulee olla tarpeeksi tietoa silpomisesta toimenpiteenä, jotta siitä voidaan keskustella. Koska silpominen on vahvasti kulttuurisidonnainen ilmiö, puheeksi ottamisessa kannattaa hyödyntää koulutettuja kulttuuritulkkeja, jotka ymmärtävät asian sensitiivisyyden.\nLisätään perheiden ja perinnettä harjoittavien yhteisöjen ymmärrystä sukuelinten silpomisessa. Asennemuutostyö on hidasta, mutta ensiarvoisen tärkeää perinteen kitkemiseksi. Ymmärryksen ja tietoisuuden lisäämiseksi tarvitaan laajaa yhteistyötä viranomaisten, järjestöjen, sosiaalityön ja terveyspalveluiden välillä.\nTurvataan tarvittavat resurssit ja osaaminen silpomisen ehkäisemiseksi – esimerkiksi neuvoloissa ja kouluterveydenhuollossa. Tuetaan lisäksi kansalaisjärjestöjä ja yhdistyksiä, jotka levittävät tietoa silpomisesta.\nTuetaan silpomisen läpikäyneiden seksuaali- ja lisääntymisterveyttä sekä mielenterveyttä. Silpominen on äärimmäisen intiimi toimenpide, jolla voi olla elinikäisiä vaikutuksia seksuaalisuuteen. Asianmukainen ja ajankohtainen seksuaalikasvatus ja -neuvonta on tarpeellinen tuki silpomisen läpikäyneelle. Lisäksi on tarjottava mahdollisuus korjaaviin toimenpiteisiin.\nOn todella tärkeää, että etsimme vaikuttavimmat keinot suojella niitä, joiden koskemattomuus on silpomisen takia uhattuna. Lainsäädännöllisten tarpeiden arvioimisen lisäksi on aivan olennaista varmistaa, että eri alojen ammattilaisilla on valmiudet puuttua asiaan ja tietoa siitä, miten sukuelinten silpomista voidaan myöskin ennaltaehkäistä. Tähän työhön on onneksi hallitusohjelmassa vahvasti sitouduttu.\nfeminismi, naiset, seksuaali- ja lisääntymisoikeudet, seksuaalikasvatus, tasa-arvo, tytöt


Joutsan Seutu | Avi muistuttaa sote-investointien rajasta\nLänsi- ja Sisä-Suomen Aluehallintovirasto muistuttaa Joutsan kuntaa valtion asettamasta viiden miljoonan euron investointirajasta sote-hankkeissa. Avin tiedoksianto liittyy joutsalaisen Kalle Willmanin sosiaali- ja terveysministeriölle lähettämään hallintokanteluun, jossa Willman katsoo Joutsan kunnan menettelevän lainvastaisesti sote-hankkeissa. Avilla ei ole kuitenkaan toimivaltaa puuttua kuntien hankesuunnitteluun, joten sen mukaan kunta ei ole menetellyt ainakaan tässä vaiheessa lainvastaisesti.\nKunnan on tarkoitus rakentaa noin viisi miljoonaa euroa maksava sote-keskus uudisrakennuksena. Lisäksi kunta aikoo saneerata sakuko- eli vuodeosaston Palvelukeskus Jousen tiloihin. Kunnassa on lähdetty siitä, että nämä ovat erillisiä sote-hankkeita, joten niiden yhteenlaskettu kustannus ei kunnan mielestä kuulu viiden miljoonan euron rajan piiriin.\nAvin kirjeessä todetaan, että ”jos kunta tekee samaan rakennuskohteeseen lain voimassaoloaikana useita korjaus- tai rakennusinvestointeja, voidaan niiden katsoa kuuluvan samaan investointikokonaisuuteen”. Näin ollen on mahdollista, että valtio tulkitsisi hankkeiden kuuluvan samaan investointikokonaisuuteen, jolloin ne saisivat maksaa yhteensä korkeintaan viisi miljoonaa euroa.\nKunnanjohtaja Harri Nissisen mukaan asiaa tarkasteltaneen elokuussa, kun tehdään päätöksiä sakuko-osaston suhteen. Nissinen katsoo, että pahimmassa tapauksessa kunnasta jää valtion määräysten seurauksena sakuko-osasto kokonaan pois.\nYläkuvassa Joutsan nykyinen vuodeosasto.\nTagged with → Avi • Sote-keskus • terveyskeskus • vuodeosasto\nSeutopiston kevätjuhlassa tasokas ja monipuolinen ohjelma Varhaiskasvatuksen sulkuajat lomakauden ajalta päätetty


Joulukalenteri 2020 Kulkusten helinää - jouluntuloa - Kokoomus\nJoulumuistoni,"Roikkuva Ihme", noin 1940-luvun puolivälistä kodistani Yli-Kihniältä Peräseinäjoella\nKymmenisen vuotta sitten kirjoitin Jyllin Kodin joulukalenteriin muiston omasta lapsuuden joulustani. Tuo muisto tuli mieleeni jouluaatto yönä. Mieleeni juolahti laittaa sen tänne uudelleen, kun sisareni Riitta, niistä monista muistoista, muistutti eilen. Kuvaa minulla ei ole isosta roikkuvasta ihmeestä, joka aatto aamuna oli tuvan katossa roikkumassa. Toivottavasti jostain kuvia löytyy.\nKirjoitus Jyllin Kodin joulukalenterissa 8.12.12\nSilmäni rävähtivät suuriksi, mitä ihmettä oli yön aikana tapahtunut. Istahdin nalleni kanssa tuvan keinutuoliin katsellen katosta roikkuvaa ihmettä.\nÄiti toimi opettajana, joten joulu valmistettiin meillä koulun kuusijuhlan jälkeen. Jouluaskareet siivittivät päivät ennen aattoa. Aatonaattona vielä vallitsee kiire ja touhu. Kaiken pitää olla kunnossa suurta juhlaa varten. Silloinen kiire ei kuitenkaan ollut mitenkään ahdistavaa, varsinkin, kun sitä katseli lapsen silmin. Sain osallistua kykyjeni mukaan joulun valmisteluun. Kaiken touhun yllä leijui joulun odotus ja joulun taianomainen tunnelma.\nAatonaattona nukkumaan mennessä, ei Nukkumattia näkynyt ei kuulunut. Ajatukset laukkasivat huomiseen jouluaattoon, joulusaunaan, kuusen tupaan tuontiin, sen koristeluun ja tietenkin joulupukin tuloon. Saanko lahjoja ja millaisia, jopa jännitti. Mietin myös olenko ollut kiltti....\nOllessani ihan pikkutyttö, sain vitsan joulupukilta. Olin aivan ihmeissäni ja olen vieläkin, sillä mielestäni olin kiltti tyttö. Naapurin Olli, leikkikaverini Jousenjärven Olli, oli myös saanut sellaisen vielä isomman. Hän oli myös kiltti poika. Vieläkin aina silloin tällöin tavatessamme Ollin kanssa pohdimme syytä saamiimme vitsoihin, mutta se on ikuinen mysteeri. MIKSI? Olimmehan me kilttejä.\nJouluaattoaamuna heräsin varhain ja hiivin tupaan. Silmäni rävähtivät suuriksi, mitä ihmettä oli yön aikana tapahtunut. Istahdin nalleni kanssa keinutuoliin ja katselin katosta roikkuvaa ihmettä. Samalla nenääni tunki erilaisia jouluisia tuoksuja leivinuunista. Kinkku oli uunissa paistumassa ja myös aattoaamun joulupuuro. Kookas, kuusenhavuista tehty havukranssi oli se roikkuva ihme katossa. Mielestäni se oli monta metriä iso, totuus on, noin metri halkaisijaltaan luulisin. Istuin ja ihmettelin, kuka oli saanut aikaiseksi kaiken tämän ihanuuden nukkuessani.\nTässä lapsuuteni jouluaattoaamussa oli turvallisuutta, rakkautta ja suunnatonta hyvänolon tunnetta sekä jotain taianomaista. Silloin vielä ymmärtänyt, että äiti oli tehnyt havukranssin, koristellut punaisella kreppipaperilla ja valkoiset kynttilät kruunasivat sen. Hän oli tehnyt mahdollisuuden joulun tulla tupaan.\nYksi joulun tärkeistä perinteistä, lapsuuden kodistani, on jatkunut omassa elämässäni, jouluevenkeliumin ääneen lukeminen jokaisena jouluna.\nLapsuuden jouluaattoaamu on ikuisesti muistossani, sillä silloin tuli joulu sydämeeni ja jäi sinne.\nSiiri Tonttutyttö Joulupäivä 25.12.2020\nJouluaamun valjetessa TonttutyttöSiiri ja Siru lähtevät Kipinä-Poron kanssa joulukirkkoon, joka pidetään pienellä metsäaukiolla lähellä kotia. Herra Hermanni Hirvi lukee jouluevankeliumin.\n"Ja tapahtui niinä päivinä, että keisari Augustukselta kävi käsky, että kaikki maailma oli verolle pantava.Tämä verollepano oli ensimmäinen ja tapahtui Kyreniuksen ollessa Syyrian maaherrana. Ja kaikki menivät verolle pantaviksi, kukin omaan kaupunkiinsa.\nNiin tapahtui heidän siellä ollessaan, että Marian synnyttämisen aika tuli. Ja hän synnytti pojan, esikoisensa, ja kapaloi hänet ja pani hänet seimeen, koska heille ei ollut sijaa majatalossa. Ja sillä seudulla oli paimenia kedolla vartioimassa yöllä laumaansa. Niin heidän edessään seisoi Herran enkeli, ja Herran kirkkaus loisti heidän ympärillään, ja he peljästyivät suuresti.\n"Kunnia Jumalalle korkeuksissa, ja maassa rauha ihmisten kesken, joita kohtaan hänellä on hyvä tahto!" Ja kun enkelit olivat menneet paimenten luota taivaaseen, niin nämä puhuivat toisillensa: "Menkäämme nyt Beetlehemiin katsomaan sitä, mikä on tapahtunut ja minkä Herra meille ilmoitti".\nJa he menivät kiiruhtaen ja löysivät Marian ja Joosefin ja lapsen, joka makasi seimessä. Ja kun he tämän olivat nähneet, ilmoittivat he sen sanan, joka oli puhuttu heille tästä lapsesta. Ja kaikki, jotka sen kuulivat, ihmettelivät sitä, mitä paimenet heille puhuivat. Mutta Maria kätki kaikki nämä sanat ja tutkisteli niitä sydämessänsä. Ja paimenet palasivat kiittäen ja ylistäen Jumalaa kaikesta, minkä olivat kuulleet ja nähneet, sen mukaan kuin heille oli puhuttu."\nMarion Mustarastas laulaa maailman kauneimman joululaulun\nPaimenil yksin työ\nKristus syntynyt on\nOlkoon suosio suur\nTonttutytöt laulavat takaisin tullessaan\n”...Laulu kaikuvi lasten suista, ja silmät riemusta hehkuvat,\nja liekit loistavat joulupuista, kun joulu on, kun joulu on...”\nJoulupukki ja tontut levähtävät hetkisen, kunnes taas touhut jatkuvat ensi jouluun.\nJoulun taika, onnen aika, luonas viihtyköön. Suokoon sulle lepohetken. Kiirees väistyköön. Olkoon joulunaika rauhallinen, Uusi vuosi onnellinen, toivottavat Joulupukki ja tontut.\nKiitos, kun jaksoit kulkea kanssani nämä hetket.\nSiiri Tonttutyttö Jouluaatto 24.12.2020\nPoro Pikalähetti on tuonut etelästä paketin, jossa on kirjeitä sikinsokin, avattuna ja osin sotkettuna, kaikki on kuitenkin osoitettu Joulupukille. Joulupukki on juuri ehtinyt lähteä, sillä nyt on jouluaatto, vuoden tärkein päivä. Joulupukki jakaa tänään kaikki ne lahjat, joita on vuoden aikana valmistettu kilteille lapsille.\nKipinä, jolle on annettu pikalähetys, tuo sen Siiri Tonttutytölle selvitettäväksi. KipinäPoro on varma, että Siiri tietää ja selvittää sekasotkun. Tonttutyttö ihmettelee, mitä on tapahtunut. Kipinä selvittää, että nuo on löydetty ojasta jossain päin etelä Suomea. Nyt ne ovat tuossa monien ikävien tapahtumien jälkeen.\nLapsille, joiden kirjeet on ryöstetty matkalla Korvatunturille, lähetetään viesti. "Posti on hukannut kirjeitä, jotka on juuri löydetty ja toimitettu Korvatunturille. Seuraavana jouluna saattaa tulla toivottu lahja, mikäli olette kilttejä koko vuoden."\nSiiri Tonttutyttö joutuu näin töihin välittömästi palattuaan Korvatunturille. Ehkäpä hän on kaivannut menoa ja touhua ympärilleen ja nyt sitä riittää. Olikohan viestini hieman tyly, hän miettii kiirehtiessään keittiöön jouluaaton aamiaiselle. Siiri tapaa siellä kaikki Korvatunturin tontut jouluaaton aamiaisella. Aamiainen on perinteisesti Joulumuorin riisipuuro ja sekahedelmäkeitto, joka on erittäin herkullista.Tonttutyttö unohtaa mietteensä ja nauttii jouluaatto aamusta.\nJouluaatto on pitkä päivä tontuille, sillä he odottavat Joulupukkia kotiin. He leikkivät ja laulavat odottaessaan ja kertovat pienille tontuille joulutarinoita. Joulusaunassa käydään iltapäivällä. Joulupukin saapuessa isossa salissa on katettuna juhla-ateria. Tontut ovat paikoillaan ja pukin tullessa sisään he laulavat hänelle.\nvietä iltaa joukossamme täällä meidän riemunamme”.\nIlta jatkuu laulaen ja leikkien pitkälle yöhön. Tonttutyttö Siiri katselee ympärilleen hyvin tyytyväisenä, jälleen on ihana joulun aika. On hyvä olla kotona Siiri huokaa ja nukahtaa omaan pehmeään vuoteeseensa.\nNyt odotus on päättynyt.\nOn jouluyö kulkuset kilisevät\nSiiri Tonttutyttö 23.12.2020\nTonttutyttö nukahtaa uneksien joulusta\nAikaisin aamulla Kipinä Poro on lähtötunnelmissa. Tonttutytöt Siiri ja Siru nukkuvat pommiin, Kipinän mielestä. Eilinen päivä on ollut hyvin hauska, mutta samalla äärettömän väsyttävä, joten ei ollut mikään ihme, että he nukkuvat aamulla pidempään kuin tavallisesti.\nHaltin mökin kesteistä on jäänyt riisipuuroa kattilallinen, se on heidän aamiaisensa, kaakaon, joulutorttujen ja muutaman lapin rieskan lisäksi. Kipinälle on aamiaiseksi jäkälää, pipareita ja omenia. Muutama pyörähdys ja mökki on kunnossa, loput eväät korissa, Siiri ja Siru kantamuksineen pulkassa. Vilkutetaan jäähyväiset Holger saunatontulle saunan edustalle. Holger vilkuttaa vastaan. Kulkuset kilisevät tunturissa hyvää matkaa Kipinä Poron seurueelle.\nJoulupukin pihalla on iso joulukuusi juhla-asussaan. Tonttutyttöjä vastassa on pajatonttuja ja talviuniltaan kulkustenkilinään herännyt Karhu Mesikämmen. Siru ja pikkuiset tonttutytöt aloittavat laulun ja sieppavat porohaan vanhimman tontun Alfien mukaansa piirileikkiin, johon kaikki yhtyvät. He iloitsevat tonttutyttöjen tulosta. Näin he toivottavat Siirin ja Sirun tervetulleeksi kotiin Korvatunturille.\nJoulun valmistelut ovat siellä loppusuoralla, porojen pulkat pullistelevat lahjoista ja viimeisiä valmisteluja tehdään. Porojen valjaiden pitää olla puhtaat, kiillotetut, kulkusten täytyy soida heleästi. Porot tarvitsevat paljon ravitsevaa muonaa, jota on tuotu runsaasti porohakaan. Niiden vatsa täyttyy muonasta, sillä huomenna on pitkä päivä. Vähitellen kaikki menevät hommiinsa. Aamun tullessa kaikki on valmiina, onhan silloin jouluaatto.\nSiirillä ei ole huoneessaan joulukuusta, hän harmittelee, joten sellainen on käytävä hakemassa lähimetsästä. Karhu Mesikämmen muistaa, että sen talvipesän lähellä on pieni siro kuusi, joka varmaan sopii Siirin kamariin. Siiri haluaa hyvin tumman vihreän kuusen. Vihreän värin uskottaan antavan voimaa ja suojaavan pahalta, tietää Siiri. Alfie ja Siiri lähtevät Mesikämmen opastajana hakemaan kuusta. Kuusi löytyy, kaukaa katsoen näyttää kuin sen latva olisi ollut täynnä tähtiä. Taivaalla tuikkivat tähdet saavat aikaan tuon upean näkymän.\nKuusi saa kynttilät, jotka luovat valoa ja juhlavuutta Siirin huoneeseen. Hän istuu kuusen juurella, katsellen sitä, metsän ja kuusentuoksun leijaillessa ympärillä. Joulu on mielentila, kauniin ja tunnelmallisen joulumusiikin aikaa. Tonttutyttö nukahtaa uneksien joulusta.\nJoulunkellot, rakkauden kellot, kajahtaa\nJoulukuusen tiu`ut helisevät oksissa hiljaa, yksi yö jouluun....\nSiiri Tonttutyttö 22.12.2020\nNämä hetket unohtumattomia ja täydellisiä.\nSiiri herää kulkusten kilinään ja näkee ikkunasta yllätyksen. Hän uskoo näkevänsä unta, eihän tuo voi olla totta. Petteri Punakuono sekä monet muut Korvatunturin porot ovat laskeutuneet mökin pihapiiriin. Pulkista kömpii tuttuja tonttuja Korvatunturilta. Petteri Punakuonon pulkasta ilmestyy Joulumuori ja Joulupukki. Tämä ainakin on unta, mutta ei ole, vaan ihan totta, joulun taikaa.\nHaltin väki porot, tontut, keijut ja maahiset ym. tulvivat paikalle katsomaan ihanaa joulunalusyllätystä. Joulupukki muoreineen on täällä ja kuka tuo valkohattuinen tonttu on, kyselevät toisiltaan. Pulkasta on kömpimässä itse pääkokkitonttu Korvatunturilta.\nTonttukuoro laulaa joululauluja. Toiset taas lastettelevat Haltin rinteillä, hauskaa on. Nyt juuri on yksi kaamoksen kauneimmista sinisistä, toteavat tontut. Siiri tietää kertoa, että joulun aikaan Lapin kaamos on kauneimmillaan. Tonttutyttö Siirin ystävät toteavat sen omin silmin. Taivaalla leimusivat upeat revontulet kaikkien iloksi. Nämä hetket ovat unohtumattomia ja täydellisiä.\nJoulupukki kertoo Korvatunturista, sen tonttupajasta sekä tontuistaan. Siellä hän kuuntelee, Korvatunturin korvilla, joita on kolme, kaikkia maailman lapsia, kaikkia maailman ihmisiä, ovatko he olleet kilttejä. Sitten tulee tuo suuri hetki, jouluaatto. Silloin hän käy tervehtimässä ja tuomassa lahjat kaikkialle maailmassa. Tämä vuosi on erilainen, olen laittanut youtubeen tervehdyksen. Lahjat saapuvat joko savupiipun kautta tai ne ovat oven pielessä ulkosalla. Jos lapset haluavat tavata minut, se voi tapahtua ulkosalla. Tilanne on nyt kummallinen, en ymmärrä tätä, joulupukki huokaa, tuo viisas ukki.\nMökistä tulvii kaikki jouluntuoksut ulos. Tonttujen ilmeet kirkastuvat, nyt tarjolla on jotain jouluista hyvää. Mökin hellan äärellä on ahertanut Korvatunturin Pääkokkitonttu. Arvaapa, onko siellä syntynyt herkullisia ruokia! Apulaistontut ovat kattaneet pöydän, joten kaikki on valmiina nautittavaksi. Kaikki joulunherkut kutsuvat ruokailemaan. Ilta sujuu rattoisasti leikkien, laulaen sekä herkkuja maistellen. Tämä on Joulupukin viimeinen vapaailta ennen joulun huipennusta jouluaattoa.\nHaltin mökki ja ympäristö siivotaan kuntoon. Haltin tontut ja keijut sekä muut haltilaiset lähtevät omiin koloihinsa joulunviettoon. Joulupukki ja Muori kiitävät seurueineen takaisin Korvatunturille. Lähtiessään Joulupukki huikkaa Siirille, tulettehan sitten huomenna Korvatunturille takaisin.\nRevontulet, kuutamo sinisellä taivaalla, miljoonien tähtien kanssa sekä valkoinen hanki, jolla kimalteli timantit. Uskomattoman kaunista. Siiri katselee ulos, näkee Nukkumatin astelevan hangella mökkiä kohden ja pian asukkat ovat untenmailla.\nMatka kestää tuokion, nyt on joulunodotuksen taianomainenhetki. Katso äiti, kuiskaa pikku Aliina, tuolla taivaalla kiitää pulkka kohti Korvatunturia ja kuuletko, kuinka kulkuset kilisevät...\nSiiri Tonttutyttö ma 21.12.2020\nTuomaanpäivä ja talvipäivän seisaus\nTuomaanpäivä ja talvipäivän seisaus ovat tänään, tuumii SiiriTonttutyttö. Mikä se seisaus on, kysyy Siru. Päivä on tänään lyhimmillään ja yö pisimmillään. Talvipäivänseisauksen ja joulun välistä aikaa sanotaan ”pesäpäiviksi. Siiri Tonttutyttö jatkaa, aurinko pysyttelee silloin paikallaan, ”lepää vuoren onkalossa” tai pesässä. Jouluna aurinko syntyy uudelleen. Kärsivällisyyttä sinä Siru tyttönen tarvitset, se ei vaan käy yhdessä hurauksessa. Sekunneista on kyse Siiri naurahtaa, täällä aurinko ei nouse pitkään aikaan.\nKauan sitten kaikkien jouluvalmisteluiden piti olla valmiina Tuomaanpäivään mennessä, silloin alkaa joulunaika ja se loppuu Nuutinpäivään 13.1.\nSiiri kertoo millaista laulua on joskus menneinä aikoina laulettu Tuomaan päivänä.\nAamiaisen jälkeen tonttutytöt lähtevät ulos ihmettelemään tätä seisaus päivää. He laskettelevat rinteillä. Alas tultuaan he kipuavat Kipinän pulkkaan, jossa istuen he tulevat takaisin huipulle ja matka jatkuu jälleen alas rinnettä.\nMökille palatessaan he huomaavat savua tulevan mökin savupiipusta. He hämmästyvät, kun tuvan oven avatessaan sieltä ryöpsähtää ihana tuoksu, joka kertoo heille kaiken. Hellalla on valmiina jäämeren lohesta tehty keitto ja uunissa paistuu pannari. Tämän kaiken on saunatonttu Holger valmistanut heille. Voi kuinka iloisia Siiri ja Siru ovat ja lisää riemua tulee, kun he kuulevat, että sauna lämpiää. Avanto on auki ja odottaa uimareita, Holger muistuttaa. Siiri tuhahtaa kiitos. Ruokailu sujuu ja pannaria myöten kaikki katosi pöydältä parempiin suihin.\nSaunan ja avantokäynnin jälkeen ei tarvinnut kauan odottaa, kun Nukkumatti saapuu hakemaan heidät untenmaille. Siellä on uudet seikkailut, joista ei kerrota enempää.\nTuntureilta kuuluu tiukujen helinää, lumikeijut siellä tanssivat pitkänyön tanssiaan ja riemuitsevat joulun tulosta.\nSiiri Tonttutyttö su 20.12.2020\nKun jäinen pohjoistuuli soi myös itkee Saana\nViime päivinä on ollut kaikenlaista touhua saunanpesua, Pohjan Akkojen myräkkää, Piparien leipomista jätti taikinasta ym.. Siru tuumii. Voisiko tänään olla helpompi päivä, mitä jos lähdetäisiin KipinäPoron kanssa kiitämään, hän kysyy Siiri Tonttutytöltä.\nVoitaisko mennä Saanalle, joka on niin mahtava. Kilpisjärven mahtava Saana, kuten laulussa lauletaan.\nSiiri innostuu ja on valmis lähtemään. Kipinä Poro on ulkona ja hakee pulkkansa, johon tonttutytöt nopsasti istahtavat. Niin kiidetään jälleen taivaanrantaa kohti Saanaa. Sinne päästyään Kipinä kiertelee Kilpisjärven Yläpuolella ja tontut ihailivat upeita maisemia. Tuolla on Malla ja tuossa Saana. Tonttutyttö Siiri kysyy Sirulta, tietääkö hän Kilpisjärven tarinan, jota on kerrottu vuosituhansia. En ole kuullut, Siiri kiltti, kerro se tarina, pyytää Siru Tonttutyttö.\nKipinä Poro kiidätti heidät Saanan huipulla olevaan kotaan, jota emännöi Leinna Emäntätonttu. Siellä on tarjolla kaakaota ja kampanisuja, joita matkalaiset nauttivat hyvällä ruokahalulla. Aamiainen on unohtunut, kun matkaan lähdettiin niin nopeasti. Kodan lämmössä Tonttutyttö Siiri kertoo tarinan.\nSiellä asui kauan, kauan sitten jättiläisiä. Saana on suuri, hyvin komea, jörö jättiläinen. Hän tapaa ja ihastuu kauniiseen, soreaan Malla-neitoon. Saana kosii Malla-neitoa saaden myöntyvän vastauksen. Hääjuhla järjestetään, vihkijänä toimii tietäjä Paras, joka on kylän teräväpäisin kaveri. Juhlaan on kutsuttu koko Lapin kansa.\nJöröllä Saanalla on kuitenkin kilpakosija Pältsä. Hän on hyvin katkera siitä, että Malla-neito antaa hänelle rukkaset. Kas, kuinka ollakaan, Pältsä hälyttää paikalle häijyt PohjanAkat. Kesken vihkitoimituksen alkaa hyinen, kiivas pohjoistuuli ja suunnattomat jäämassat täyttää tienoon.\nRipeästi Saana sieppaa morsiammen syliinsä kiidättäen hänet Malla-äidin syliin. He kaikki jäätyvät siihen, mutta niin käy myös ilkeälle Pältsälle. Malla-neito ja hänen äitinsä itkevät niin suunnattomasti ja sydäntäsärkevästi, että heidän kyyneleistään muodostuu kirkasvesinen Kilpisjärvi. Kun jäinen pohjoistuuli soi Myös itkee Saana.\nHaltinMökin takkatulen äärellä, Siru ja Siiri pohtivat kauniin Malla-neidon kohtaloa. Nyt vuosituhansia myöhemmin jäämassat ovat sulaneet, ja jättiläiset paljastuneet. Ne eivät enää liiku. Mutta muistot noista häistä näkyvät yhä.\nHädissään pakenevan lapinväen vaatteet repeilivät tuiverruksessa ja verhosivat rinteet, laet ja laaksot. Joka syksy sama väriloisto tulvehtii tunturiin ruskan muodossa. Näihin mietteisiin tontut nukahtavat ja uneksivat Lapista jättiläisten maasta.\nKipinäPoron kulkuset kilisevät jouluun on muutama yö..\nSiiri Tonttutyttö la 19.12.2020\nSauna myyttinen paikka osa arkea ja juhlaa.\nSiiri Tonttutyttö lukee netistä uutisia aamulla herättyään. Samalla hän pitää silmällä aamupuuron valmistumista hellalla, ettei se vaan kiehu vahingossa yli äyräitten. Täällä on hieno uutinen, Siiri huikkaa Sirulle. No, mikä se on, Siru hieroo silmiään unisena katsoen Siiriä. Toivottavasti kunnon uutinen! Heräsin niin syvästä unesta ja näin unta, kun olin. Siiri keskeyttää Sirun ja lukee suuren uutisen. Puuro unohtuu helalle, mutta se on toinen juttu.\nSuomalainen saunaperinne nimettiin Unescon aineettoman kulttuuriperinnön luetteloon 17.12.2020 järjestetyssä hallitustenvälisen komitean kokouksessa. Museovirasto ja Suomen valtio sitoutuvat yhdessä suomalaisten saunayhteisöjen sekä saunakulttuuria edistävien toimijoiden kanssa vaalimaan omaperäisen, suomalaisen saunaperinteen jatkuvuutta ja nostamaan esille sen merkityksellisyyttä osana tapakulttuuria ja hyvinvointia.\nTuo uutinen on meille tontuille tosi hyvä. Sauna ei ole vain löylyjä ja peseytymistä, se on myyttinen paikka, johon liittyy perinteitä ja uskomuksia. Hämyisä wanhan ajan puulämmitteinen perinnesauna, jossa tuoksuu oikea joulu on Joulusauna. Jokaisessa saunassa asustaa saunatonttu, joka huolehtii saunojista ja kaikesta saunomiseen liittyvästä, Siiri kertoo Siru Tonttutytölle. Siiri muistaa saunatonttu Topiaksen, joka kertoi hänelle sauna asioita. Topias, jonka tehtävä on suojella ja vahtia kiuasta, tulta sen pesässä, löylyn pehmeää, virkistävää ja terveellistä vaikutusta. Topias Saunatonttu varoittaa saunojia meluamisesta, kolistelemalla kiuasta. Hän iloitsee tietäessään, että puhtaassa, raikkaassa saunassa, kynttilän valossa joulusauna maistuu, tuntuu, ja tuoksuu hyvältä jokaisesta. Kuusen oksien tuoksua.. Tämä kulttuuriperintö on osa arkeamme ja juhlaamme.\nTästä innostuneena Siiri Tonttutyttö ja Siru lähtevät tarkistamaan mökin saunaa. He toteavat, että nyt on siivouspäivä. Saunatonttu, joka ei ole Topias vaan Holger Saunatonttu. Holger on tosi iloinen, kun sauna pitkästä aikaa herää eloon. Ylhäältä alas, lauteet kylmällä vedellä, miettii Tonttutyttö, joulumuorin opetuksia. Lauteet kylmällä vedellä, miedolla mäntysuovalla ja pehmeällä harjalla. Huuhtele hyvin. Siiri ja Siru ahkeroivat ja vihdoin sauna on putipuhdas. Hän lämmittää saunan kuivaksi.\nSaunatonttu Holger kertoo, että joulusaunassa on oltava hiljaa, ei saanut puhua sopimattomia, eikä meluta. Saunassa rentoutuu todella ja saa uutta voimaa. Hiki vie mennessään huonon olon ja karkoittaa stressin, hän vielä lisäsi, joulusaunaan mennään aina ennen puolta päivää.\nSiiri kertoo, että Joulupukki Korvatunturilla lähtee joulusaunasta viimeisenä, heittää löylyt Saunatonttu Topiakselle ja haltioille. Saunan ovi jää myös hieman raolleen, että haltiat pääsevät sisään. Menemme saunaan sitten, kun saamme valmistettua hyvää syötävää saunasta tulijoille. Hän tarkoittaa Sirua ja itseään ja myös Saunatonttu Holgeria, joka on kutsuttu mökkiin ruokailemaan heidän kanssaan saunomisen jälkeen. Holgeri kutsuu myös muita tonttuja, jotka ovat liikkeellä näin joulun alla. Kipinä Poroa ei ole unohdettu, sille on porkkanoita ja omenia.\nHe valmistavat jouluinen herkkutarjottimen. jossa on kuutioitua juustoa, isoja katkarapuja, smetanaa, lohta graavattuna ja kylmäsavustettuna, suolakurkkuja, hunajaa, sinihomejuustoa, valkohomejuustoa, viikunahilloa, sekä katajanmarjoilla maustettua joululimppua. Kahvin kera nautittavaksi on pipareita ja joulutorttuja, joita Siirillä on vielä varastossa.\nHolger Saunatonttu kertoo, että monet käyvät myös avannossa saunomisen aikana tai pyörivät lumihangessa. Siru Tonttutyttö ihmettelee koko touhua. Hän ei ollut koskaan uinut, ei Jäämeressä, ei Kilpisjärven avannoissa eikä Inarin järvessä, joka on yhtä pitkä kuin on syvä, eikä Korvatunturilla. Siiri kertoo uimisen olevan ihanaa oli talvi tai kesä. Holger lupaa tehdä avannon ja siellä on kaikkien pulikoitava, saunatonttu toteaa lopuksi. Kaikilla on hauska ilta Haltin mökillä.\nIlta vaihtuu yöksi ja revontulet loimuavat kulkusten kilistessä iloisesti joulun tuloa.\nMe saunojat saamme olla ylpeitä Unescon päätöksestä, Siiri mietii ja nukahtaa.\nSiiri Tonttutyttö pe 18.12.2020\nPohjan Akkojen myräkkä\nAamun sinisyys hohtaa mökkiin. Siiri ja Siru heräilevät venytellen käsiään ja jalkojaan noustessaan ylös. Eilinen päivä on vaatinut veronsa ja eihän Tonttutytöt olleet enää aivan nuorisoa. KipinäPoro on omilla teillään Haltin maastossa, etsimässä jäkälää ja tapaamassa tuttuja. Aamiaiseksi Haltin mökissä syödään lohivoileipiä ja pipareita, joita on riittävästi.\nKipinäPoro kopistelee kiireellä mökkiin, sillä on hälyttäviä uutisia. Pyry-Poro on saapunut Norjan tuntureilta varoittamaan Kipinää, Sirua ja Siiriä myräkästä. Se on kuullut siitä riekkoherra Raffolta, joka puolestaan on kuullut korppien suhinaa. Korpithan ovat Pohjan-akkojen sanansaattajia, Raffo toteaa. Pohjan akat ovat ärripurripäällä ja uhkaavat koko Lappia valtavalla lumimyrskyllä.\nSiiri tietää, että koskaan ei tiedä, mitä silloin tapahtuu. Siiri Tonttutyttö on kerran kokenut akkojen myrskyn. Siru ja Siiri ottavat evästä koppaan sekä lämpimiä peittoja mukaansa ja lähtevät lähellä olevaan pieneen luolaan. He juoksevat lumihiutaleiden putoillessa taivaalta. Kaukaa lähestyy kohinaa, suhinaa ja hurjaa huminaa. Luolan suulla valkoiset hiutaleet jo pyörivät hyppivät ja tanssivat huimasti.\nPohjan akkojen myräkkälaulu raikaa ja lähestyy tunturilta tunturille. Siiri muistaa maahisten suojelulaulun, jolla voi voittaa Pohjan Akat. Siiri aloittaa laulun, Siru laulaa mukana ja myös KipinäPoro. Akkojen myräkkä-laulu kaikuu ja kaikuu, jyrisee ja kohisee. Luolassa pöllyää lumi ja akkojen valkeat kaavut heiluvat. Siiri ihmettelee mitä nyt tapahtuu, heidän laulunsa ei voita Pohjan Akkojen myräkkälaulua.\nJoulun taikaa on ilmassa. Ihme tapahtuu, luolan maahiset kömpivät talvi kodistaan laulaen suojelemaan mökin asukkeja. Osalla on soihdut käsissään ja he kulkevat luolan suulle päin. Pohjan Akkojen myräkkä-laulu pikkuhiljaa hiljenee ja hiljenee, kun taas maahisten laulu vähitellen voimistuu ja voimistuu. Pohjan Akat häipyvät pohjoiseen Jäämeren taakse ja heidän mukanaan häipyy myös lumimyräkkä.\nTaivas selkenee ja hopeinen kuu luo loistoaan valkoiselle hangelle. Siiri, Siru ja Kipinä kahlaavat lumihangessa takaisin mökin lämpöön. Siellä he ottivat kopasta kaikki eväänsä pöydälle. Voitte arvata, että kaikki eväät syötiin hyvällä mielihalulla. Kaikki ovat väsyneitä Pohjan Akkojen myräkän aiheuttamasta jännityksestä. Mökissä hiljenee jännityksen laannuttua. Nukkumatti saapuu, heittää mökkiin unihiekkaa, jolloin kaikki lähtevät unten maille.\nOmituisia pyörteitä tuuli nostattaa tuossa matkallaan, myrsky on kuitenkin kivaa, tuumaa Siru Tonttutyttö unissaan.\n"Helkkykää, oi joulun laulelot rinnoista niin riemurikkahista!\nSoikoon sävel, leikki lieskukoon rinnan riemuista se kertokoon".\nSiiri Tonttutyttö to 17.12.2020\nPipari taikinaa riittävästi\nSirun herätessä aamulla, hän huomaa, että mökin pöydällä on jauhoja, siirappia mausteita ym. leivontaan sopivaa. Siiri on jättänyt lapun pöydälle, jossa on seuraava ohje.\nKiehauta siirappi ja mausteet, jäähdytä, sitten sokeri hyvin vatkaten.\nSekoita sooda kermaan ja kaada siirappiseokseen.\nSitten voisula ja vatkatut kananmunat.\nLopuksi jauhot, vaivaa taikina tasaiseksi.\nLaita jääkaappiin yöksi. Leivo ihania pipareita seuraavana päivänä.\nUuni 200 asteeseen ja paistetaan 4-5 min, kauniin ruskeiksi.\nOhje jatkuu, Siru tee tätä taikinaa neljä annosta valmiiksi. Leivotaan ne sitten, kun tulen mökille, lämmitä myös uuni.\nSiru touhuaa ihmetellen, jälleen Siiri katosi, missä hän mahtaa mennä. Kipinä on myös kadonnut. No, yhdessä ne ovat ja varmaan tulevat pian leipomaan kanssani piparkakkuja.\nNyt kuuluu kulkusten kilinää ja silloin KipinäPoro laskeutuu pihalle. Mitä ihmettä, pulkassa on kymmenkunta pikkutyttöä, jotka saapuvat Siirin kanssa mökille.Tytöt tulivat Kilpisjärveltä ja halusivat opetella Siirin ja Sirun kanssa piparien tekoa.\nTaikinaa riittää ja riittää, sillä Siru on tehnyt sitä 14 annosta. Hän on lukenut neljätoista vaikka siinä luki neljä. Taikina on ollut ulkona noin viisi tuntia, kyllä se riittää arveli Siiri, ulkona on paljon kylmenpää kuin jääkaapissa ja eihän täällä sellaista olekaan. Sanoo olleensa unenpöpperössä ohjetta lukiessaan. Leipojia sekä taikinaa on riittävästi. Tuloksia syntyy kuitenkin pari pannullista paistui mustaksi, muut onnistuvat loistavasti. Päivän päätyttyä piparia on jos jonkinlaisia ja lapset ovat innoissaan. Seuraavana päivänä koululla on pipari kutsut koko kylän väelle.\nTaivaalla kilisee poron aisakellot, punaiset hiippalakit heiluvat kulkusten kilistessä. KipinäPoro kiitää Saanalle lasten kanssa.\nJoulun aikaan, joulun taikaa.\nLumisade lakkaa Haltilla, revontulet loimuavat, kulkuset helkkäilevät jouluntuloa\nSiiri Tonttutyttö ke 16.12.2020\nSiirin matka Kilpisjärven Saanalle\nAamun tullen Siiri Tonttutyttö lähtee ulos, siellä hän tapaa Haltin tontun Eevertin. SäpinäPoro ja Eevertti ovat juuri lähdössä Kilpisjärven Saanalle tapaaman Saanan tonttuja. Siiri haluaa mukaan ja niin mennään.\nSaavuttuaan Kilpikselle he tapaavat tontut ja nauttivat Saanan lohikeittoa ja kaakaota heidän kanssaan. Siiri haluaa myös lasketella Saanan rinnettä alas. Alas tultuaan Siiri huikkaa Eevertille, mennään Kilpishalliin. Siellä hän tekee tarpeelliset ostokset. Sitten jälleen kiidetään taivaankannella kohti Haltia.\nSiru ja Kipinä odottavat Siiriä ja uutisia Saanalta. Tonttutyttö Siiri toi uutislehden, jota luettiin hyvin tarkasti. Siinä on eilispäivän tapahtumia. Isot otsikot kertovat, mitä Suomen Eduskunnassa on tapahtunut, kuitenkaan se ei kiinnosta. Kiinnostavin uutinen on Etna-tulivuoren purkaus su 13.12. klo 21.30. Etna on Euroopan suurin aktiivinen tulivuori. Kuva purkauksesta on jännittävän näköinen.\nSiinä uutiset, nyt untenmaille, Siiri hoputtaa. Huomenna on aivan toisenlainen päivä, ette arvaakaan, mitä silloin tehdään. Pian kuuluu Kipinän kuorsaus kuten ennenkin. Kulkunen kilahtaa sen kaulassa.\nTaivaalla roihuaa revontulet.\nJostakin kuuluu kaunista laulua. Sylvian Joululaulu. Siiri ja Siru kuuntelevat ja yksi säkeistä kuuluu hyvin.\n......Sä tähdistä kirkkain, nyt loisteesi luo\nSiiri Tonttutyttö ti 15.12.2020\nSiiri ja Siru, Tonttutytöt istuvat ikkunan ääressä katsellen tähtitaivasta. Siellä tuikkivat tuhannet tähdet, jotka tuovat Siirille mieleen kauniin joululaulun, jota hän pienenä tonttutyttönä lauleli hyvin usein pajassa hääriville tontuille kotona Korvatunturilla. Tuikkikaa oi joulun tähtöset.\nLaulu on hyvin surullinen ja koskettava, mutta kuitenkin riemullinen. Tarinan juuret juontavat aina sadan vuoden päähän Siiri kertoo Tonttutyttö Sirulle.\n"Kansakoulunopettaja Elsa Rauha Koponen kihlautui A.O. Väisäsen (Hänestä tuli sittemmin Helsingin musiikkitieteen professori) kanssa. Elsa Koponen työskenteli tuberkuloosia sairastaneiden lasten koulun opettajana Lohjalla ja sai itse tuberkuloositartunnan. Väisäsen purki kihlauksen kuultuaan tartunnasta. Elsa ei mennyt koskaan naimisiin. Kihlauksen purku, sen aiheuttama suuri tuska sai hänet kirjoittamaan jouluaattona 1913 runon, joka julkaistiin myöhemmin joululehdessä. Armas Maasalo ja P.J. Hannikainen sävelsivät tuon runon joululauluksi.\nSiiri Tonttutytölle on tämän tarinan kertonut kauan sitten vanha opettajatonttu, jonka tuttava runon kirjoittaja oli."\nSiiri ja Siru juoksevat ulos, sillä he haluavat laulaa tuon koskettavan, mutta kuitenkin niin riemullisen laulun tunturin rinteellä kaikkialle kuuluvaksi. Pihalla on iso lumikinos, jonka päälle tonttutytöt pomppaavat. He laulavat ja kitara säestää heitä. Lumiperhe, KipinäPoro, tunturien porot sekä kaikki muut, jotka ovat siellä kokoontuvat mökin liepeille kuuntelemaan kaunista joululaulua. Kaiku toistaa Tuikkikaa oi joulun tähtöset.\nOllaan hiljaa, kuunnellaan…. joulu saapuu, kuiskaa tunturituuli\nSiiri Tonttutyttö ma 14.12.2020\nTunturilla tuiskuaa ja lunta tulvillaan on raikas talvi sää, kuten laulussa lauletaan. Tonttutytöt lähtevät ulos. Aamiaisella ollessaan he ovat tehneet suunnitelman, jonka aikovat toteuttaa. Ulkona on nuoskalunta, he ovat riemuissaan.\nTuumasta toimeen. Pyörittelemällä lunta pienen lumipallon ympärille syntyy erilaisia lumipalloja isoja ja pieniä, jotka ovat erimuotoisia. Niistä on helppo koota vaikka Lumi-perhe. Siiri Tonttutyttö on tavannut matkoillaan lapset, jotka tekivät sellaisen perheen. Nyt seuraa jatkoa sille, Siiri sanoo ja pyörittää viimeistä pitkulaista lumipötkylää. Eikä aikaakaan, kun pihassa on isä ja äiti Lumi sekä tytär lumikengissä ja Iisakki poika, jolla on puolestaan lumilauta.\nSiiri puhaltaa muutaman kerran. Hups, nyt on jouluntaikaa! Lumiperhe liikkuu ja he menevät kauas lumilyhdyistä. Lämpö on hyvin vaarillista heille. Lapset nauttivat lumesta ja lumileikeistä. Tyttö rakastaa kulkea lumikengillään Haltin rinteillä ja poika viilettää lumilaudalla. Varovaisia on oltava, sillä siellä saattaa kaatuessaan hajota!\nSiru huikkii heitä pienelle jääglögi-tuokiolle. Siinä he ovat, pipot päässä ja huivit kaulassa, valmiina nauttimaan Tonttutyttö Siirin tarjoamaa jääglögiä ja pakastettuja joulutorttuja. Ne ovat heidän herkkuaan. Siiri on ollut jälleen viisas ja pakastanut osan joulutortuista.\nPohjoistuulen puhaltaessa olo tuntuu kodikkaalta. Pohjoistuulta, pakkasta sekä rauhaa on Lumi-Ukon perheelle nautinto. Lumi-perhe häipyy mystisesti paikalta, jos koti on lämmin.\nJoulunodotusta ja joulun taikaa on maailma täynnä.\nIllalla kuuluu ulkoa laulua ja soittoa. Siellä Lumi-perhe iloitsee joulun tulosta ja elämästä. Sisällä vallitsee rauha, ainoastaan Kipinä Poron kuorsaus kuuluu.\nKulkuset helkkäävät joulu tulee.\nSiiri Tonttutyttö su 13.12.2020\nKipinän yllätys Siirille ja Sirulle Lucian päivänä\nKaamoksen sinisyys hehkuu ympärillä ja revontulet hiipuvat. Taivaalla Haltin mökissä nukkuvat, sanoisin tilapäiset asukkaat, havahtuvat siniseen päivään. Tonttutyttö Siiri ottaa uunista kulhollisen yön yli haudutettua ohrapuuroa. Siru Tonttutyttö valmistaa haudutetun aamuteen. KipinäPoro on mennyt jo aikaisemmin ulos jäkälä aamiaiselle ja haukkaamaan raitista ilmaa. Sisällä mökissä on joskus hieman liian lämmintä sille. Herkullisen aamiaisen jälkeen Tonttutytöt nauttivat silmän ruokaa. He katselevat takassa palavaa tulta unelmoiden.\nSiiri nostaa päätään ja kuulostelee. Mitä ihmettä, ulkoa kuuluu laulua, Siiri sanoo. Kuuletko sinäkin laulun, hän kysyy Sirulta. Samalla ovi aukeaa ja he hypähtävät istumaan.\nOvesta saapuu mökkiin kaunis Lucia neito laulaen, yllään valkoinen vaate, jossa on punainen vyö ja päässään hänellä on kynttiläkruunu ja kädessään palava kynttilä.\nMökissä tonttutytöt kuuntelevat kaunista laulua hievahtamatta ja PoroKipinä oven takana nauttii laulusta.\nTonttutytöt lähtevät Lucia neidon kanssa ulos, jossa laulu jatkuu ja porot ympäröivillä rinteillä yhtyvät lauluun. KipinäPoro on järjestänyt tämän yllätyksen Siirille ja Sirulle Pyhän Lucian päivänä 13.12.\nPoro on käynyt Kilpisjärven koululla. Siellä se sopii opettajan kanssa Lucia neidon vierailusta Haltin mökillä. Onpa riemullinen ihana päivä.\nEsityksen jälkeen nautitaan glögiä ja pipareita. Lucia neito saa kopallisen joulutorttuja, jotka Siiri Tonttutyttö oli piilottanut Sirulta ja Kipinältä. Kipinä saa ylimääräisen annoksen porkkanoita ja omenia. Lucia-neidon ja Kipinän lähdettyä Siiri kertoo Siru Tonttutytölle Lucia-perinteen historiasta.\nPyhä Lucia on ollut suosittu pyhimys kauan, kauan sitten Italiassa. Lucian päivä on valon juhla. Lucia, Valotar, tuo mukanaan valon pimeyden keskelle. Juhlaa on vietetty luultavasti jo 1300- luvulta saakka.\nIlta rauhoittuu yöksi. Siru näkee unta, että hän on Lucia-neito ja laskettelee juhla asussa Haltin rinteillä laulaen Pyhän Lucian laulua. Siiri nauttii yön hiljaisuudesta ihaillen revontulia. Olen Lapissa, Tosi-Lapissa, suurten tunturien maassa, hän kuiskaa. Uneen kuuluu, kun KipinäPoro kopistelee tullessaan mökkiin.\nTähtitaivas, kuutamo, revontulet, kulkusten helinä, oi riemulaulut helkkykäätte\nSiiri Tonttutyttö la 12.12.2020\nJoulupukin troppia ja torttutaikinaa\nAamu saapuu jälleen Haltille. Mökissä Siiri ystävineen nauttii aamiaisen, jonka Siru on valmistanut heille. Parhaillaan pöydän ääressä pohditaan päivän ohjelmaa.\nKipinäPoro haluaa tutustua paikallisten porojen kanssa ja se kertoo lähtevänsä etsimään niitä Haltin rinteiltä. Siirin mielestä se sopii oikein hyvin, sillä he ovat vuosia kiitäneet pitkin taivaankantta ympäriinsä. Meillä on ihana joulunodotusaika täällä tunturimökissä. Nuoremmat tontut ja porot saavat nyt vuorostaan tarkkailla ja kurkkia sekä tuoda Joulupukille terveiset maailmalta. Siru haluaisi leipoa ja opetella tekemään erilaisia joulutorttuja.\nSiiri innostuu siitä, leivinuuni lämmitetään. Ainekset torttutaikinaan on jo olemassa, joten tuumasta toimeen eli leipomaan. Mysi, jonka he hyvin tunsivat, aikoinaan kirjoitti ohjeen hyvästä torttutaikinasta. Siirin on silloin painanut sen mieleensä.\nLisää veteen konjakki ja sekoita jauhot siihen.\nvaivaa taikinaa ja laita kylmään.\nHakkaa voi ja vehnäjauhot muruiksi. Kauli aikaisemmin tehty taikina levyksi\nNosta voimurut siihen keskelle ja käännä taikinan reunat murujen päälle, kauli se.\nKäännä kolminkerroin ja kauli taas,\nLaita taikina välillä kylmään, niin on helpompi kaulia.\nKaulimis kertoja ainakin neljä.\nValmista tortut voitele ne. Laita uuniin 225 asteeseen noin 10-15 minuuttia\nOlemme nähneet paljon vaivaa taikinan tekemisessä, miksi emme tekisi myös itse luumuhillon, Siiri mutisee itsekseen. Onkohan meillä siihen ohjetta Siru kysyy? Katsopa netistä, Siiri Tonttutyttö kehottaa. Onhan meillä kaupasta ostettua luumuhilloa, joten onkohan se tarpeellista tehdä itse tällä kertaa, Tonttutyttö Siiri mietiskelee. Lopuksi valmiit luumuhillot käytettiin torttuihin. Ensi vuonna tehdään jo syksyllä luumuhillo valmiiksi.\nSiru tekee jos jonkin mallisia joulutorttuja. Kaiken malliset tortut ovat hyvin herkullisia. Siru ihmettelee, mistä Siiri on saanut Joulupukin troppia, jota torttutaikinaan tarvitaan. Joulun taikaa, joulun aikaan Siiri kuiskaa. Tonttutyttö Siru haluaa tehdä myös piparkakkutalon ja pipareita, mutta niiden teko jätetään myöhemmäksi.\nIllalla jälleen lauletaan joululauluja. Joulutortut ja kaakao ovat iltapalana. Kynttilät valaisevat mökkiä. Ulkona lumilyhtyjen kynttilät lepattavat luoden hangelle valoja ja varjoja. Tunnelma on taianomainen, ihanan rauhallinen. Kulkusten kilistessä KipinäPoro saapuu retkeltään ja makoilee nyt mökin lattialla. Tonttutytöt kuuntelevat tunturin hiljaisuutta ja vaipuvat untenmaille.\nKulkuset kilisevät hiljaisesti joulu on tulossa.\nSiiri Tonttutyttö pe 11.12.2020\nKirjeet Kipinän pulkassa\nLapissa on kaamoksen aika, jolloin upeat revontulet loimuavat taivaalla. Siiri ihailee niitä mökin ikkunasta, sillä ne tuovat tervehdyksen kaukaa taivaanrannan takaa. Aamu aukeaa siniseen hämärään.\nTakkaan puita niin pian lämpö täyttää mökin. Aamupuuro ja kahvi ovat kohta valmiina. Niiden tuoksuun heräävät Siru ja Kipinä, jotka ovat nukkuneet sikeästi koko yön. Arvaahan sen, koska he ahersivat ulkona edellispäivän. Heidän aherrustensa tuloksia voidaan ihailla koko kevään ajan. Silloin mökille saapuu vaeltajia, jotka saapuvat ihailemaan maisemia Haltin laelle.\nKipinäPoro lähteen ulos hengittämään tunturin raitista ilmaa ja etsimään jäkälää, joka on porojen herkkua. Ei tuo Siirin keittämä puuro ole niin kovin houkuttelevaa. Pulkan luo saapuessaan, se huomaa pari kirjettä, jotka pilkottivat taljan alta. Mistä nuo tuonne ovat joutuneet Siiri ja Siru ihmettelevät. Luultavasti se on tapahtunut kauppamatkalla. He ovat olleet Kilpishallilla ostoksella ja pulkka siinä kaupan edessä, joten siellä ne ovat sinne pudonneet. Postilaatikko on aivan vieressä, näin on asia ratkaistu.\nSiirin mielestä ne voidaan avata ja toimittaa tiedot Tonttupajaan Korvatunturille sähköpostissa.\nPikku Siru avaa ensimmäisen kirjeen ja lukee sen ääneen muille.\nHaluaisin niin mielelläni hypätä Siirin ja Kipinä-Poron pulkkaan, liitää pitkin taivaanrantaa heidän kansaan. Päivä voisi olla vaikka seuraava itsenäisyyspäivä. Sinivalkoiset siniristiliput liehuvat ja koko Suomi on kuin lippumeri.\nHaluaisin jutella Tonttutytön kanssa. Kysyä häneltä millaista on olla tonttu. Pitääkö olla aina kiltti siellä Korvatunturilla ja muutenkin? Olis niin mukava tavata Siiri Tonttutyttö ihan livenä, kun olen kuullut hänestä paljon kivoja tarinoita.\nHaluaisin minä myös ihan oikean lahjan ja se olisi koira, jolle antaisin nimen Gloria. Isä haluaisi oikean moottoripyörän, kun sillä on ollut sellainen nuorena. ( Ajoi sen mäsäksi) Älä tuo sellaista tuo vaikka lämpimät kintaat, kun isän käsiä palelee aina.(Sen kintaat on usein hukassa) Äidille kauniit korvikset, hän rakastaa sellaisia. Vihreät Kuulat eivät ole tarpeettomia joulun aikana.\nRakkain terveisin kiltti Roosa Kilpisjärveltä.\nps ja tietenkin olen ollut ERITTÄIN KILTTI.\nToinen kirje on hyvin lyhyt.\nJoulu-ukki hei hei,\nOle kiltti ja lopeta kaikki pandemiat maailmassa. Haluaisin villasukat, kun jalkoja palelee aina.\nJoulurauhaa Sinulle Joulupukki ja Muorille myös toivottaa\nps. Olen aina kiltti!!!!\nKirjeiden salaisuudet avattiin ja lähetetään Korvatunturille. Joulupukki harkitsee toiveita ja toteuttaa ne mahdollisuuksien rajoissa.\nIltapäivällä he käyvät KipinäPoron kanssa Haltin laella ihailemassa upeita Lapin näkymiä ja porotokkien käyskentelyä ympäristössä. Lappi valkoisten hankien maa, Siiri ihailee. Jouluun on juuri nyt 14 yötä, 6 tuntia, 26 minuuttia ja 57 sekuntia, Tonttutyttö Siiri huikkii, Kipinän kulkusten kilistessä.\nRuokailun jälkeen koko loppuillan lauletaan joululauluja. He laittavat laulut Youtubiin, jotta kaikilla olisi mahdollisuus kuunnella niitä.\nTaivaalla vilahtaa punainen hiippalakki, huomaatko sen.\nSiiri Tonttutyttö to 10.12.2020\nSiiri havahtuu unestaan tähän päivään ja katsahtaa ulos, jossa Korvatunturin pikkuinen Siru Tonttu rakentaa lumilinnaa ja lumilyhtyjä. Siirin katsoo uudelleen ulos ikkunasta, mikä siellä helisee. KipinäPoron kulkuset helisivät, sen auttaessa Sirua linnan rakentamisessa.\nMaisema näyttää upealta. Se oli rauhallinen, Siirin mielen täyttää todellinen joulunodotus. Takan reunalla on aamuteetä ja pöydällä kinkkuleipiä, Siiri istahtaa penkille ja nauttii aamuhetkestä TunturiLapissa. Hän miettii, jospa jäisimme tänne autiotupaan ja nauttisimme ihanasta kaamos ajasta täällä erämaassa.\nSiru saapuu tupaan, hänen pitää vaihtaa lapaset kuiviin, kun lumi oli kastellut kädessä olevat aivan läpimäriksi. Sormiani palelee, hän sanoo ja lämmittää niitä takkatulen äärellä. Siiri kertoo mietteistään Sirulle. Hän on iloinen uutisista ja halaa Siiriä lämpimästi.\nKipinä ja Siru lähtevät taivaankantta pitkin käymään Kilpisjärvellä kaupassa, sillä ilman ruokaa he eivät tule toimeen. Kilpikseltä saavutaan pulkka täynnä ruokaa ym.tarpeellista ja vähemmän tarpeellista.\nHe jatkavat yhdessä ulkona aloittamiaan töitä. Siiri ryhtyy leipomaan ja on varma, että kampanisut maistuvat heille illalla. Voinhan minä tehdä niitä täällä, vaikka kampanisu on Joulupukin keittiön uniikki tuote. Joulumuori valmistaa niitä. Ne nautitaan tuoreena maidon tai kahvin/teen/kaakaon kanssa.\nn. 1 litra jauhoja\n0.5 tlk ruokasoodaa\n1 muna ja 200 g kermaviiliä\nUuni 270 astetta Sekoita margariini ja sokeri kulhossa. Älä huoli vaikka seos jäisi vähän paakkuiseksi, se tasoittuu kyllä.\nRipottele sooda kermaviiliin ja sekoita voin ja sokerin kanssa.\nLisää muna ja jauhot ja sekoita tasaiseksi.\nKauli taikina n. 0.5 sentin paksuiseksi suorakaiteen muotoiseksi levyksi. Käytä kunnolla jauhoa sekä käsissä että kaulimella; taikina tarttuu helposti.\nLeikkaa levy 4 x 8 cm kokoisiksi paloiksi ja tee jokaiseen palaa 3 puoliväliin yltävää viiltoa.\nPaista n. 5-10 minuuttia kullanruskeiksi\nNisut valmistuvat, Tonttutyttö Siiri istahtaa lepuuttamaan jalkojaan. Hän toteaa katsellessaan niitä, että villasukat näyttävät olevan hieman kuluneet. Tonttutyttö lähettää etäpyynnön Joulupukille, että hänen toivelistallaan joululahjaksi ovat villasukat. Saavathan tontutkin toivoa joululahjoja!!\nKulkuset kilisevät ulkona. Siiri kiiruhtaa katsomaan, millaista jälkeä on syntynyt. Hän hämmästyy, edessä on upea lumilinna sekä piha täynnä lumilyhtyjä. Siiri nappaa tuvasta kopan, joka on täynnä kynttilöitä. Lyhdyt saavat kynttilän. Pian lumilyhdyt luovat kaunista valaistusta ympäristöön.\nSiiri kutsuu Sirun ja Kipinän tupaan. Siellä on pöydällä kampanisuja ja pipareita. Tietenkin ne tarjotaan kaakaon kanssa. Pöydän antimet hupenevat tuossa tuokiossa. Tuli takassa hiipuu. Siru sekä Siiri nukahtavat, KipinäPoro onkin jo kuorsannut jonkin aikaa. Jälleen pian on uusi päivä. Poron kulkunen kilahtaa.\nTämä on ihanaa aikaa, joulunodotusta ja taikaa\nKipinäPoro kaipaa Siiri Tonttutyttöä\nSiiri Tonttutyttö ke 9.12.2020\nJoulutaikaa, muuta hauskempaa ei vois ollakaan!\nMökissä takkatuli on hiipunut ja ilma viilennyt. Siiri Tonttutyttö herää eikä ollenkaan tajua, missä hän on. Ulkona sininen kaamos näyttää kauniilta. Tunturit seisovat kaamoksen keskellä jylhinä taideteoksina. Läheinen järvi kimaltelee miljoonien timanttien lailla. Siiri huomaa, tuolla järvi tuo tunturi on Halti, joten tämän tuvan on oltava Haltin vanha autiotupa. Tuttu paikka.\nKipinäPoro on huolissaan, mihin Siiri on hävinnyt. Tonttutyttö on näin joulun alla aina ollut ahkera Joulupukin apulainen. Hän on tarkkaillut ja kurkkinut, ovatko kaikki olleet kilttejä ja huomaavaisia toisilleen sekä viettäneet leppoisaa joulunodotusta. Tämä on aivan poikkeuksellista, joten se päättää lähteä etsimään Tonttutyttöä käytyään keskustelun Petteri Punakuonon kanssa.\nPoroKipinä lähtee Tonttutyttö Sirun kanssa matkalle Siiriä etsimään. Oikeastaan ei ole enää kovin vaikeaa arvata, missä Siiri on. Petteri kertoo Siirin halunneen lähteä lentoon taivaankannelle. Siru iloitsee, Tonttutyttö Siiri rakastaa Tunturi Lappia yli kaiken, tietysti Korvatunturin jälkeen, hän lisää. Kipinä lähdetään sinne! Näin kiidetään jälleen taivaankantta pitkin. Pulkassa on korillinen evästä sekä tietenkin kaakaota iso termoskannullinen.\nLähestytään Tunturi Lappia, Sirulla on kiikarit, joilla hän tarkkailee alla olevaa maastoa. KipinäPoron pulkan aisassa on lämpökamera, jolla nähdään, onko tuolla alhaalla ketään. Kierrellään Saanaa, käydään Norjan puolella ja takaisin Suomeen, ei näy Siiriä. Halti ja sen ympäristö on vielä käymättä. Sinne mennään kulkusten kilistessä. Siiri, olemme tulossa, Siiriiii, kuuluuko. Kulkuset toistavat sanomaa kilisten niin, että Lappi raikuu.\nHaltia lähestyessä, he huomaavat pienen järven, jonka rannalla on autiotupa. Sen piipusta tupruaa savu ja ikkunassa häilyy valoa. KipinäPoro laskeutuu mökin pihamaalle. Siiri unelmoi takkatulen äärellä, eikä huomaa KipinäPoron laskeutumista. Tuokion kuluttua hän kohottaa päänsä ja heristää kuuloaan, ihmettelee tuttua kulkusten kilinää. Pian kuuluu ulkoa askelten ääniä, samalla oveen koputetaan.\nVoi, miten riemullisesti Tonttutyttö Sirun nauru raikuu, kun hän huomaa Siirin takan edessä. Tonttutytöt halaavat toisiaan ja puhua pulputtavat yhteen ääneen. Siitä ei saa kukaan mitään selvää, mutta Siru ja Siiri ymmärtävät täysin toisiaan. KipinäPoro kopistelee sisälle tupaan ja kellahtaa lattialle lepäämään. Eväät ovat jo Siirin korista loppuneet, mutta Korvatunturilta tullut korillinen evästä on pöydällä, jokainen saa syödä vatsansa täyteen. KipinäPoro syö niin paljon, että nukahtaa kesken kaiken. Tonttutyttöjen tarinoista ei ollut tulla tulla loppua. Tuli takassa lämmittää ja nukuttaa pian kaikki mökissä yöpyjät. Kulkuset kilisevät yössä.\nSiiri Tonttutyttö ti 8.12.2020\nSiiri Tonttutyttö siirtää ja siirtää kauas suuntautuvia matkoja. Hän viihtyy Korvatunturilla sekä joka puolella Lappia, koska siellä on aina talvella lunta ja olo niin kotoista. Arvaahan sen, kun hänen kotinsa on ollut siellä jo satoja vuosia. Kukaan ei muista Siirin ikää, hän on kuitenkin paljon nuorempi Joulupukkia. Kysyessä Siirin ikää, hän vastaa luulisin, että monta sataa vuotta.\nKipinä Poro kopistelee jalkojaan siihen tyylin, että nyt lähdetään. Kääntelee päätään ja korviaan, eikö Siiri Tonttutyttöä tule ollenkaan. Tonttutyttö Siru etsii joka puolelta, mutta Siiriä ei löydy. Petteri Punakuono ihmettelee, kuka on kateissa. Siru kertoo etsivänsä Siiriä. Ei Siiri minnekään ole hävinnyt, hän kiitää taivaankannella, kuten kerran aikaisemmin, Petteri naurahtaa. Lentävä Siiri tulee sieltä, kun ehtii, ellei ole tapahtunut mitään yllättävää.\nJoulun taika on se, joka lennättää Siiriä pitkin taivaankantta. Tunturien Lappi ylitetään revontulten loimutessa. Väistämätön tapahtuu, Siiri löytää itsensä jälleen jäältä. Järvi on pieni tunturijärvi lähellä Haltia.\nSiiri lähtee tallustelemaan pientä mökkiä kohden vetäen pulkkaa perässään. Taika on hävinnyt ja Siiri yksin pulkkansa kanssa Lapin erämaassa. Onneksi pulkkaan on jäänyt termari, jossa on kaakaota. Pari nisuäijää on tippunut pulkan pohjalle. Kaikki on hyvin ja mökissä puita, joten lämpöä riittää.\nHän istuu ikkunan äärellä katsellen ulos upeaa vaaleaa maisemaa, jonka yllä revontulet loimuaa ja tähdet tuikkivat. Maisema on todella hieno. Kuun puolikas luo mystistä valoa. Siitä voi nauttia täysin siemauksin, siihen voi upota. Tuulen tuivertaessa ja valkoisten lumihiutaleiden tanssiessa ympärillä on valkoinen maailma.\nEn ole ollut yksin missään ainakaan sataan vuoteen ja hän miettii, miltä tämä olo oikein tuntuu. Näen takan tulen, kuulen sen puhuvan, se rätisee ja paukkuu, liekit suhisevat nuollessaan ahneesti kuivia halkoja ja tuli kuiskuttaa minulle. Ihanaa, Siiri Tonttutyttö hymyilee itsekseen. Voi mikä lämpö tuolta takasta hohtaa ja hehkuu. Tonttutyttö rauhoittuu ja vajoaa hiljaisuuteen. Taustalla tunturituulen laulussa kuuluu kauniit jouluiset sävelet. Ne tuudittavat Siiri Tonttutytön untenmaille.\nJoulun aikaa, joulun taikaa.\nSiiri Tonttutyttö ma 7.12.2020\nKipinäPoro lähtee yhdessä tonttutyttöjen Soljan ja Sirun sekä Siirin kanssa jälleen kiitämään taivaankannelle. Tonttutytöt eivät aavista, minne matka suuntautuu. Se on vielä salaisuus, Siiri vastaa tonttutyttöjen uteluun.\nAamiaisen jälkeen on eväskori täytetty herkuilla, joita löytyy Joulumuorin komerosta. Soljan herkkua ovat joulutortut, Siru puolestaan rakastaa pipareita ja kampanisuja, joten niitä löytyy korista. Siiri Tonttutyttö on varannut voileipiä ja porokeittoa ruokatermariin. Tottakai siellä on kaakaota. sillä ilman sitä ei voi lähteä matkaan.\nPoro hölkyttelee ja tontut nauttivat matkastaan suunnattomasti. Minne olemme matkalla, utelee Siru jälleen, kun KipinäPoro laskeutuu kauniin maatalon pihaan. Siiri hyppää pulkasta kiiruhtaen ovelle, jossa kotitonttu Hedvig toivottaa tontut tervetulleeksi sanoen, meillä on nyt nisuäijä talkoot. Nisuäijät kuljetetaan Korvatunturille, jossa ne huomenna nautitaan aamiaisella. Tonttutyttö Solja on kauhuissaan, miten ihmeessä ne voi onnistua! Yllätykseni Joulupukille päätyi katastrofiin, jos taas käy niin. Minä en ainakaan leivo, Solja huudahtaa! Hedvig lohduttaa, että niitä on tehty satoja vuosia, aivan varmaan onnistuu. Kyllä sinä SoljaTonttutyttö olet tulevaisuuden taitava leipuri.\nNisuäijä taikinan ohje.\nnoin 15 dl vehnäjauhoja (noin 1 kg)\nLisää noin puolet pehmeistä rusinoista ja rasva alustamisen loppupuolella. Laita taikina peitettynä kohoamaan lämpimään, vedottomaan paikkaan.\nSolja valmistaa taikinan ja laittaa sen kohoamaan. Siiri ja Siru kattavat pöytään ruuan, koska kaikilla on jo nälkä. Hedvig on iloinen vierailusta. Hän on ollut satoja vuosia kotitonttuna talossa, jossa on paljon työtä. Tonttutyttö Siiri ja Kotitonttu Hedvig keskustelevat kuiskaillen hyvin tärkeästä asiasta ja pääsevät sopimukseen, joka julkaistaan myöhemmin. Tontut häärivät ja äijät valmistuvat ja onnistuvat loistavasti. Ovat varmaan hyvin herkullisia.\nHedvig kysyy Pikku Soljalta, miten leipominen sujui. Solja on innoissaan ja iloitsee miten hän osasi tehdä tuollaisia. Koskaan aikaisemmin en ole valmistanut pullaa. Voi, miten hyvältä ne maistuvat, Solja huokaisee. Nyt Siiri paljastaa salaisuuden miksi tänne tultiin. Hän kysyy Soljalta haluaisiko Tonttutyttö Solja jäädä tänne Hedvigin luo pikku Kotitonttu Soljaksi. Solja hämmentyy, istahtaa lattialle ja katselee hämmentyneenä ympärilleen. Oletko tosissasi Siiri, voisinko jäädä tänne? Siiri nyökyttelee, jos vaan haluat, niin kyllä. Kyllä, kyllä minä haluan, kiitos Hedvig Kotitonttu. Hedvig halasi Soljaa toivottaen hänet tervetulleeksi talon toiseksi kotitontuksi.\nSiru ja Siiri saapuvat Korvatunturille KipinäPoron kanssa ja mukana on monta suurta koria nisuäijiä Korvatunturin väelle. Huomenaamu on herkullinen aamu kaikille, varsinkin Joulupukille.\nSiiri Tonttutyttö Itsenäisyyspäivä 6.12.2020\nLämmin kiitos itsenäisestä Suomesta.\nItsenäisyyspäivän aamulla kokoontuu koko Korvatunturin väki Joulumuorin ja Joulupukin johdolla Korvatunturin laelle lipun nostoon. Siellä lauletaan Lippulaulu, joka kuuluu komeasti ympäri Lapin maata. Sen jälkeen kokoonnutaan joulupukin juhlasaliin viettämään juhlahetkeä.\nTänä vuonna on juhlapuheenpitäjä Joulumuori. Puhe on hieno, tunteita herättävä, kuulijat pyyhkivät vaivihkaa kyyneleen poskeltaan.\n"Juhlimme tänään itsenäistä Suomea, kiitämme niitä naisia ja miehiä, jotka ovat tehneet tämän mahdolliseksi meille. Lapset ja nuoret, erityisesti heitä tulisi kannustaa sekä auttaa löytämään henkisiä arvoja nykyisessä yhteiskunnassamme. Me luotamme tulevaisuuteen ja nuoriimme. Me rakastamme maatamme ja haluamme pitää siitä hyvää huolta." Noihin lauseisiin päättää Joulumuori puheensa.\nJuhlaväki kohottaa maljan Suomelle. Joulupukki lausuu kiitos sanat menneille sukupolville. Meillä on heidän ansiostaan joulukuun kuudespäivä, jota juhlistamme olemalla iloisia, itsenäisiä ja yhtenäisiä. Lämmin kiitos itsenäisestä Suomesta. Maamme laulu kajahtaa juhlan päätteeksi.\nJuhlan jälkeen Siiri kiiruhtaa Kipinä-Poron luokse pienten tonttutyttöjen Soljan ja Sirun kanssa. He kipuavat Kipinän pulkkaan ja lähtevät kiitämään taivaan kannelle. Sieltä ylhäältä he ihailevat siniristilippujen liehumista joka puolella maata. Tonttutyttö Siru toteaa, että Suomi säteilee yhtenäisenä kauniina lippumerenä. Kuu kohoaa taivaalle, tontut saapuvat takaisin Korvatunturille. Suomen lippu liehuu tunturin laella\nJoulumuorilla on keittiössä tarjolla glögiteetä ja pipareita. Tonttutyttö Siiri kertoo, että tämä on Suomen 103. itsenäisyyspäivä. Hän on onnellinen että on saanut viettää sen ajan itsenäisessä kotimaassa, omassa kodissa Korvatunturilla.\nSiiri Tonttutyttö la 5.12.2020\nAamulla tonttutyttö Solja herättää Siirin jo kukonlaulun aikaan. Hän haluaa taatelikakun ohjeen, jonka Tonttutyttö Siiri on tallentanut Joulumuorin reseptikansioon.\nKeittiössä lämmitetään isoa leivinuunia, hän sanoo. Minun on oltava hyvin nopsa, että onnistun saamaan taatelikaakut uunin ensimmäisenä. Silloin meillä on hyvää tarjottavaa Joulupukille jo aamulla, Solja Tonttutyttö hihkuu. Siiri toteaa ajatuksen olevan hyvä. Hän tietää, jos Joulupukki saa herkkuaan aamiaisella, niin päivä tulee olemaan onnistunut.\nHaetaanpa Joulumuorin reseptikirja. Toivottavasti ohje on Taatelikakun nimellä, silloin se löytyy helposti, koska vuosi on kateissa Siiri Tonttutytön muistista. Olisipa edes sitten Marjatan nimellä, eikä vuosiluvulla. Keittokirjoja olevalla hyllyllä vallitsi sekasorto. Siellä olevia kirjoja pengottiin ja lopuksi löytyi kallisarvoinen joulun reseptikirja. Kuinka ollakaan Tonttutyttö Solja löytää heti ohjeen, joka on otsikolla Marjatan Taatelikakku.\n1 tl leivinjauhetta 1 tl soodaa\nPikkuinen Solja ryhtyi leipuritontuksi. Pian valmistuu tusina kakkuja uuniin laitettavaksi. Uuni on todella kuuma. Niinhän se on, että uuni on liian kuuma Kakut eivät paistunut kunnolla. Loppujen lopuksi ne kärähtävät ja lissahtavat. Solja Tonttu puhkeaa itkuun ne nähdessään. Miten tästä eteenpäin kaikki on pilalla.\nSiinä samassa saapuu Joulumuori keittiöön. Hän ihmettelee, mitä on sattunut. Solja kertoo tuhisten ja niiskuttaen halunneensa yllättää Joulupukin heti aamulla. Hän tykkää kaikesta hyvästä ja sitten päivä olisi mukava, kun kaikki pajatontut, Joulupukki ja muut laulaisivat ja tekisivät hommansa iloisesti.\nTonttutyttö Siiri kertoo olevansa syyllinen, kun ei ollut tarkistanut uunin lämpötilaa. Siiri on istunut keittiön pöydän ääressä juoden aamuteetä ja samalla lukenut Korvatunturin uutislehteä, eikä kiinnittänyt huomiota ympärilleen. Hän on ollut hyvin iloinen, kun Solja innostui leipomisesta.\nJoulumuori ei ollut moksiskaan vaan lohdutti heitä, aina sattuu ja tapahtuu. Tämä ei ole mikään katastrofi. Muistat Pikku Solja tämän tapahtuman, kun olet sadan vuoden ikäinen, Silloin naurat makeasti muistollesi. Katsos nyt ole oppinut sen, että tarkista uunin lämpötila ja ohjeesta myös, mihin lämpötilaan kakku tai joku muu herkku laitetaan. Keittiö ja iso leivinuuni siivotaan perusteellisesti. Leipuritontut saapuvat sinne leipomaan rieskoja, jotka tarvitsevat kuuman uunin.\nSiiri ja Solja lähtevät ulos poroaitaukseen tapaamaan ystäviään. Porot saavat taatelikakuista palasia, joita ne voivat syödä. Kipinä-Poro nuolaisee Siirin kättä kiittäen herkuista. Tonttutytöt juoksevat tonttupajan luo ja ryhtyvät valmistamaan havuköynnöksiä Tonttukylän oville ja portille. Illalla kauniit havuköynnökset hohtivat lämmintä valoa ympärilleen.\nLunta on satanut paljon päivän aikana ja töiden loputtua koko tonttujoukko leikkii lumisotaa kunnes Nukkumatti kutsuu. Huoneessaan Siiri tuumii, miten joulunodotus kodeissa sujuu. Hän kaipaa siellä olevia ystäviään, joita ei ole tavannut aikoihin. Ehkä huomenna tai ylihuomenna lähden sinne etelään päin, on viimeinen ajatus ennen Nukkumatin tuloa.\nKorvatunturilla vallitsee rauha, kulkuset kilisevät jouluntuloa.\nSiiri Tonttutytön joulunodotus perjantai 4.12.2020\nSiirin kuudes aisti\nKipinä-Poro kiitää taivaalla, Siirin ja pikkuisen tonttutyttö Soljan kanssa aamuauringon noustessa, kohti etelää. Tiedättekö muuten, että tontuilla on kuudes aisti ja he ovat hyvin selvänäköisiä. Siirillä ne ovat kunnossa, vaikka hän on jo muutaman sata vuotta vanha.\nYhtäkkiä hän huikkaa Kipinälle pyytäen sitä laskeutumaan alas maahan. Tonttutyttö Siiri oli tuntenut tuoksun, joka muistutti häntä vuosien takaisesta tapahtumasta. Solja ja Siiri lähtivät kulkemaan pientä kujaa pitkin. Heillä on yllään viitat, jotka tekevät heidät näkymättömiksi. He saapuvat erään talon terassille ja istahtavat penkille viittojensa päälle. Eipä aikaakaan niin talon emäntä tulee terassille ja huomaa tontut. Heilauttaa kättään kutsuen tontut sisään. Vain yksi vilahdus Siirillä ja Soljalla on lämpöisessä keittiössä edessään kuppi kuumaa kaakaota, kinkkuvoileipä ja suussa sulavaa taatelikakkua.\nTepe rouva kertoo heille tarinan, jonka on kuullut äidiltään kauan sitten: Tapahtumasta on kulunut aikaa kymmeniä vuosia. Marjatta rouva on huomannut surullisen tonttutytön istuvan naapuritalon rappusilla, kutsunut hänet lämpimään tupaan, tarjonnut kaakaota sekä herkkuja, joita hän oli juuri tehnyt. Tepe jatkoi vielä, että tonttutyttö oli taas kerran jäänyt poron kyydistä, kun se oli lähtenyt takaisin Korvatunturille.\nTonttutyttö Siiri hypähtää tuolilta ja kapsahtaa Tepen kaulaan huudahtaen, minä olen se surullinen tonttu, joka siellä istui. Tämä taatelikakun tuoksu ohjasi minut tänne ja sain tavata sinut sydämellisen ja lämpimän Marjatta-rouvan tyttären. Taatelikakku maistuu aivan samalta ja koko tämä tilanne on kuin olisin siirtynyt ajassa kymmenien vuosien taakse.\nKynttilän valossa, keskustellaan ja nautitaan joulun tulosta, keittiön lämpöisestä ilmapiiristä, aivan kuin silloin ennen Siiri huokaisee Solja Tonttutytölle. Sain Marjatta-rouvalta ohjeen hyvään taatelikakkuun ja siitä tuli sittemmin Joulupukin herkkua. Onpa hän syönyt kokonaisen taatelikakun aamiaiseksi, jatkaa Siiri. Tonttutytöt kiittävät Tepeä ja kiiruhtavat Kipinä-Poron luokse.\nJälleen poro porhaltaa tähtitaivaalle pulkallaan. Korvatunturille saavutaan kuun paistaessa ja upeiden revontulten loimutessa. Tonttutytöt kipaisevat uupuneina suoraan vuoteisiin, jonne he kuulevat kulkusten kilinää ja Joulupukin kuorsauksen.\nSiiri Tonttutytön joulunodotus torstai 3.12.2020\nPikkutonttujen leikki ja sen seuraukset\nTonttutytön herättää keittiöstä tuleva hyvä tuoksu. Uunipuuro ohraryyneistä on Joulupukin herkkua ja valmistuu tuossa tuokiossa Siiri toteaa unenpöpperössä. Siiri kiirehtää aamiaiselle ja toivoo, että puuroa on vielä jäljellä. Keittiössä tontut ja Joulupukki nauttivat aamiaista hyvällä ruokahalulla. Siiri istuu pöydän päähän ja maistettuaan puuroa, toteaa, onhan se niiniin hyvää. Tonttulan väki jaksaa ahertaa pajassa, kun ruoka on hyvää ja maittavaa.\nAamutoimet tehty, Kipinä-Poro ruokittu, joten uusi seikkailu voi alkaa. Tonttutyttö miettii, kuka voisi lähteä Kipinä-Poron ja hänen kanssaan matkaan. Hän miettii ja miettii, pitäisikö kysyä Joulupukilta tai ehkä Joulumuori antaisi paremman neuvon. Tonttutyttö ei ehtinyt kysyä sitä, kun Tonttutouhu ryntäsi tupaan hänen luokseen.\nKuule Siiri, tule heti työpajaan. Pajan oven avattuaan Siiri huomaa kaiken olevan ihan sikinsokin. Mitä ihmettä, joululahjat lojuivat paketoimatta pitkin lattiaa ja kirjeet, joissa on lasten lahjatoiveet, ovat huiskinhaiskin! Touhutonttu selvitti hengästyneenä, että pikkutontut olivat leikkineet illalla siellä ja järjestys on sen mukainen. Joulupukki ei saa tulla tänne ja nähdä sekasotkua. Päivä olisi aivan sekasortoinen, jos niin käy. Rakas Siiri auta meitä, Touhu pyytää.\nTuumasta toimeen, kaikki pikkutontut paikalle samoin muut kynnelle kykenevät, Siiri komentaa. Työpajassa ahertaa tonttujen joukko. Yksi näyttää Siirille lahjan ja toinen tuo kirjeen, missä on toive ja seuraava paketoi sen. Ei sillä ole väliä, onko lahja semmoinen kuin kirjeessä toivottiin, nimi paketin päälle. Illansuussa kaikki lahjat ovat kauniisti paketoitu ja päällä on lahjansaajan nimi. Työpaja on siisti seuraavan päivän koitokseen.\nIllan hämärtyessä Joulupukki piipahtaa pajalla ja nähtyään kauniit paketit ja siistin tuvan hän myhäilee tyytyväisenä. Pikkutontut saavat Joulupukilta lämpimät kiitokset ja kutsun keittiöön, jossa Joulumuori tarjoaa heille kaakaota ja vastaleivottuja pipareita.\nTonttutyttö menee Kipinä-Poron luo ja tarjoaa sille pipareita. Hän kertoo päivän tapahtumista naureskellen. Mitä mahtaa pikku-Vihtori sanoa avatessaan jouluna paketin, jossa on huppari ja toiveena oli lumi-potkulauta.\nKulkuset kilisevät hiljaisesti porojen kaulassa, tonttutyttö uneksii pehmoisessa vuoteessaan. Korvatunturi hiljenee.\nSiiri Tonttutytön joulunodotus keskiviikko 2.12.2020\nKaaos Kilpisjärven jäällä\nSiiri istuu pää pyörryksissä Saanajärven jäällä katsellen ympärilleen. Hän koittelee jalkojaan ja käsiään, kunnossa ovat ja muistikin toimii. Tonttutyttö hymähtää jahas, tulinkin itse lentäen Saanan rinteelle. Uusi taito on tullut opittua, hän miettii.\nTuossa kurkkii Kettu Vilkkaan koko perhe, Sepe Susi istuu lumikasan päällä ja Mesi-Karhu kurkkii talvipesästään. Ahma-Alma saapuu tuolla iloisesti pomppien paikalle ja kas, sen perässä on tunturisopuleiden joukkue. Äijä-koira katselee tapahtumaa matkan päästä ja istahtaa hangelle. Joukko on tullut hakemaan Siiri Tonttutytön Kilpisjärven jäälle, jossa on potkukelkka kisat.\nKisat järjestettiin Kipinä-Poron ja Siirin saapumisen kunniaksi. Järvellä Saanan tontut odottavat joukon saapumista. Ensimmäisenä loikkii Sepe-Susi, jonka selässä istuu Siiri, pidellen tiukasti kiinni Sepen kaulasta, ettei jälleen tipahtaisi kyydistä. Muut seuraavat perässä, mutta Mesi-Karhu kömpii takaisin lämpöiseen talvipesäänsä, viis veisaten koko touhusta.\nKipinä-Poro on kilpailun tuomari. Tonttutyttö on vieraileva kilpailija. Kilpailijat asettuvat vierekkäin jäälle kelkkojensa kanssa ja ovat pian valmiita lähtöön. Lähtölaukaus kajahtaa ja menoksi. Kilpailun alku sujuu hyvin. Kettu Vilkkaan tytär, Kaisa Vilkas potkii kelkallaan johtoon, muut tulevat kuka missäkin. Tonttutyttö on jäänyt ihan viimeiseksi. Siiri kurkkaa taakseen ja hämmästyy mitä ihmettä, sieltä saapuu tunturisopulien iso joukko.\nUmmista silmäsi ja kuvittele, mikä kaaos siitä syntyy Kilpisjärven jäälle, sopulit ja kelkkailijat! Voittaja ei selvinnyt, kelkat entisiä ja kelkkailijat pyörivät pitkin jäätä sopulien juostessa edestakaisin. Sen pituinen se kelkkailu.\nKipinä-Poro löytää Tonttutyttö Siirin, joka jälleen istuu jäällä, nyt Kilpisjärven jäällä, myssy vinossa, toinen töppönen kateissa. Siiri loikkaa Kipinän kaulaan ja supisee sen korvaan, lähdetään kotiin Korvatunturille.\nJälleen he kiitävät Lapin taivaalla kulkusten helistessä. Korvatunturilla Joulumuorilla on lämmintä kaakaota ja kampanisuja, Kipinä-Porolle jäkälää ja pari omenaa. Siiri nukkuu onnellisena omassa sängyssään uneksien uusista seikkailuista Kipinä-Poron kulkusten kilistessä ulkona.\nSiiri Tonttutytön joulunodotus 1.12.2020\nSiirin ja Kipinän koeajelu\nSiiri valmistautuu lähtöön Kipinä-Poron kanssa. Matkan on määrä suuntautua etelään, ei suinkaan ihan etelään vaan Suomen puoliväliin Ikaalisiin. Siellä hän istui, eräänä aamuna noin kymmenen vuotta sitten, terassilla kylmissään, kun oli myöhästynyt edellisiltana kyydistä Korvatunturille.\nMatka suuntautuu samalle terassille, jossa hän aikoo esitellä Kipinä-Poron talon asukkaille. Tarkoituksena on tarjota heille kuumaa kaakaota, joka on perinnejuoma Siirin matkoilla. Sen kanssa maistuvat Joulumuorin piparit ja jotain muuta hyvää, mitä keittiö tontut valmistavat mukaan. Pian lähdetään, mutta ennen sitä käydään Kipinän kanssa koeajelulla.\nNiin sitä mennään pitkin taivaankantta kulkusten kilistessä. Ääni kuuluu Korvatunturille ja tietenkin ympäri Lapinmaata. Joulu on tulossa ne kulkuset kertovat!\nKipinä-Poro kiidättää Siiriä yli Lapin aina Kilpisjärvelle saakka, jossa upea Saana valkoisessa lumivaipassaan ottaa heidät vastaa. Siiri on nukahtanut pulkkaan ja herää juuri ennen Saanalle tuloa. Hän pomppii innoissaan pulkassa. Hups Siiri kiepsahtaa pulkan laidan yli kieppuen lumihiutaleen lailla alas, saavuttaa Saanan rinteen, jossa matka jatkuu liukuen aina Saana-järven jäälle saakka. Kulkuset kilisevät iloisesti jouluntuloa. Siiri Tonttutyttö istuu pöllämysteenä järven jäällä. Mitä nyt tapahtuu, sen tiedämme huomenna. Kulkuset kilisevät Kipinä-Poron laskeutuessa Saanalle.


Halpalentoyhtiö Norwegian saavutti matkustajaennätyksen heinäkuussa - Lentoyhtiöt - Talous - Helsingin Sanomat\nHalpalentoyhtiö Norwegian saavutti matkustajaennätyksen heinäkuussa\nSuomessakin toimiva norjalainen halpalentoyhtiö Norwegian kertoo, että sillä oli vahva heinäkuu.\nYhtiö saavutti tähän mennessä korkeimman kuukausittaisen matkustajamääränsä.\nMatkustajamäärä lentoyhtiön koneissa oli heinäkuussa 1,8 miljoonaa, mikä on 14 prosenttia enemmän kuin vuosi sitten heinäkuussa.\nKoneiden käyttöaste heikkeni kaksi prosenttia. Käyttöaste oli nyt 87 prosenttia.\nNorwegian lensi heinäkuussa 99,9 prosenttia suunnitelluista lennoista. Niistä lähti aikataulussa 78,8 prosenttia.\nYhtiön toimitusjohtajan Björn Kjosin mukaan alhaiseen lukuun vaikutti se, että Norjan ilmailuvirasto Avinor ei kyennyt toimittamaan riittävästi lennonjohtohenkilöstöä lomasesongin tarpeisiin.


Enersize | ionsign.fi\nPage(nid): node 100 - normal\nEnersizella on yli 35 vuoden kokemus paineilmajärjestelmien energiatehokkuuden systemaattisesta optimoinnista. Yksi Enersizen asiakkaista on kiinalainen johtava ja globaalisti toimiva LCD-näyttöjen valmistaja. Kustannuskilpailukykyään ja hiilijalanjälkeään parantaakseen sen tarvitsi leikata vuotuisesta 47 GWh sähkönkulutuksestaan paineilman valmistuksessa.\nKolme ionSign GMU191-laitetta tuottaa Enersizelle tiedot, jonka pohjalta se suunnittelee ja toteuttaa optimointitoimet, joilla kiinalainen LCD-näyttöjen valmistaja saavuttaa huomattavia säästöjä. Viiden kuukauden kuluttua sopimuksen tekemisestä Enersize oli toteuttanut 15% säästön energiankulutuksessa. Seuraavien 12 kuukauden kuluessa toteutettavaksi suunnitellut toimenpiteet nostavat säästön yhteensä 29%:iin. Ratkaisun selkärankana toimi ionSign GMU191 tiedonkeruulaite, joita sijoitettiin sopivasti keräämään paineilmajärjestelmän olennaiset käyttötiedot.\n"Kumppanuus ionSignin kanssa mahdollisti meille tehokkaan globaalin toiminnan. Jotta voimme suunnitella, toteuttaa ja todentaa optimointitoimiamme, tarvitsemme paineilmajärjestelmistä jatkuvan virran luotettavaa dataa. ionSign teki tiedonsiirtoomme ratkaisun, joka nyt kuuluu palvelumme vakiotoimitukseen."\nSami Mykkänen, Toimitusjohtaja Enersize\nLataa alta Enersizen case study ja lue koko tarina.\nEnersizen tärkeimmät edut\nLuotettava tilannekuva ennen ja jälkeen optimoinnin riippumatta asiakkaasta\nNopeasti käyttöönotettu, varmatoiminen ja edullinen jatkuva etävalvonta\nNopeampi säästöjen realisointi asiakkaalle\nEnersize Case Study


Suomi nousee jälkijunassa | Elinkeinoelämän keskusliitto\n/Uutishuone/Ajankohtaista/Uutiset/Suomi nousee jälkijunassa\nSuomi nousee jälkijunassa\nTutkimuslaitosten suhdanne-ennusteet ovat antaneet vaatimattoman kuvan Suomen taloustilanteesta, mutta ne saattavat silti olla liian myönteisiä.\nLaaditut ennusteet nojaavat virallisiin tilastoihin, joiden mukaan talous olisi kääntynyt kasvuun jo kesän aikana. Tämä ei oikein vastaa yleistä mielikuvaa. Virallisia tilastoja onkin viime vuosina korjattu usein jälkikäteen.\n– Talouden varovaista käännettä voi kyllä odottaa, sillä Eurooppa on pikkuhiljaa elpymässä. Tämä virkistänee ennen pitkää Suomenkin vientiä. Luultavasti Suomi ei kuitenkaan ole ensimmäisten toipujien joukossa vaan tulee jälkijunassa, sanoo EK:n ekonomisti Juha Vartia.\nEK:n marraskuun Suhdannebarometri ei antanut juuri minkäänlaista vinkkiä paremmasta. Teollisuuden kysyntä heikkeni, tilauksia tuli odotettua vähemmän ja tilauskanta supistui elokuun tasosta selvästi. Yli puolet kyselyyn vastanneista ilmoitti, että heidän yrityksellään on liikaa kapasiteettia.\nHiukan myöhemmin – marraskuun lopulla – julkistettu EK:n Luottamusindikaattori ei ollut juurikaan myönteisempi, vaikka tuotanto-odotukset olivat vähän koholla.\nTalouskatsaus 3.12.2013 (verkkojulkaisu, pdf).\nOikeusministeriön työryhmä esittää pienyrittäjän aseman parantamista velkajärjestelyssä\nEU pohjustaa jätepolitiikan uudistamista\n07.06.2018 Talouskatsaus: Suhdannenousu vähitellen kypsymässä\n14.03.2018 Riskit maailmantalouden hyytymiseen kasvaneet\n14.12.2017 EK:n Talouskatsaus joulukuulta\n28.09.2017 Uudistettu Talouskatsaus


WestJet: arviot ja lennot - Tripadvisor\nWestJet: arviot ja lennot\n15 458 arvostelua\nPäämaja: 22 Aerial Place N.E., , Calgary, Alberta Kanada T2E 3J1\n4,015 458 arvostelua\nHae yhtiön WestJet lentoja\nTietoja lentoyhtiöstä WestJet\nCanadalainen halpalentoyhtiö WestJet Airlines (WS) on maan toiseksi suurin lentoyhtiö. Yhdessä tytäryhtiönsä WestJet Encoren kanssa he lentävät yli 90 kohteeseen, joihin kuuluvat kohteita Kanadassa, Usassa, Meksikossa, Keski-Amerikassa, Karibianemrellä, sekä Euroopassa. Yhtiö toimii yhteistyössä yli 12 lentoyhtiön kanssa. WestJet operoi pelkästään turistiluokalla varustetuilla koneilla. Matkustajat voivat halutessaan valita tiettyjä lisämaksullisia palveluita, kuten lisää jalkatilaa. Yhtiön keskuskenttänä toimivat Calgary International Airport (YYC), sekä Toronto Pearson International AIrport (YYZ).\n1. ruumaan menevä matkatavara: 23 $ – 27 $\n2. ruumaan menevä matkatavara: 38 $ – 45 $\n3. ruumaan menevä matkatavara: 76 $ – 90 $\n4. ruumaan menevä matkatavara: 76 $ – 90 $\n1. ruumaan menevä matkatavara: 30 $ – 35 $\n2. ruumaan menevä matkatavara: 50 $ – 59 $\n3. ruumaan menevä matkatavara: 100 $ – 118 $\n4. ruumaan menevä matkatavara: 100 $ – 118 $


Tulityösuunnitelmat – Sampel\nSampel Oy:ltä saatte tulityösuunnitelmat, kun yrityksessänne suoritetaan tulitöitä. Kirjallisessa tulityösuunnitelmassa perehdytään muun muassa yrityksen tuotannosta, toimitiloista, ympäristöstä johtuviin turvallisuus vaaratekijöihin. Näiden yrityksestä riippuvaisten vaaratekijöiden kartoituksen avulla voidaan määritellä tarvittavat turvatoimet tulitöiden suorittamiselle.\nTulityösuunnitelma on aina oltava vakuutuksen ottajalla ja tämän lisäksi on noudatettava FK suojeluohjetta sekä mahdollisia muita vakuutusyhtiön vakuutusehtoja. Tulityösuunnitelmalla varmistetaan osaltaan, että vahingon sattuessa korvauksen määrää ei vähennetä tai evätä.\nÄlkää epäröikö kysyä aiheesta meiltä lisää. Olkaa meihin yhteydessä viereisellä yhteydenottolomakkeella tai suoraan sähköpostilla, niin keskustellaan lisää teidän tarvitsemastanne tulityösuunnitelmasta.


cantspan.mosterdvergelijk.nl › Womens jewelry › Edullinen autovakuutus\nMonday, March 1, 2021 8:42:51 AM\nAutovakuutus | Maksimibonus jopa 83% - POP Vakuutus Parkkiturva korvaa pysäköidylle ajoneuvollesi aiheutuneet vauriot, jos ne on aiheutettu toisella ajoneuvolla eikä vahingon tehnyttä ajoneuvoa tiedetä. Parkkiturvasta voidaan korvata esimerkiksi se, että tuntematon ajoneuvo on törmännyt sinun ajoneuvoosi parkkipaikalla tai auton ovi on avattu naarmuttaen ajoneuvosi kylkeä. Korvauksen maksaminen edellyttää, että korvauksen hakija on voinut luotettavasti selvittää autovakuutus tapahtuma-ajan ja -paikan. Lunastusturva korvaa vahingon, jos ajoneuvoasi ei vahingon vuoksi korjata ja se edullinen. Korvauksena maksetaan uusi vastaava ajoneuvo vahingoittuneen tilalle tai lunastuskorvausta autovakuutus 30 edullinen. Saat uuden ajoneuvon vahingoittuneen tilalle, jos:. Korvaus lasketaan ajoneuvon käypä arvo korotettuna 30 prosentilla. colmic w surf 8000\nEdullinen autovakuutus Liikennevakuutus\nNy ioniq - edullinen autovakuutus. Valitse Suomen suosituin autovakuutus\nKun haluat muokata autosi vakuutuksen tarpeisiisi ja elämäntilanteeseesi sopivaksi, olemme rinnallasi. Valitse huoleton täyskasko tai edullinen osakasko liikennevakuutuksen kylkeen, ja tarkista myös hinnat joustaville lisäturvillemme. Verkkokaupastamme saat minuutissa selville, miten Ifin reilut bonukset ja keskittämisedut vaikuttavat autovakuutuksesi hintaan. Hinnoittelussamme luotamme edullinen riskien arviointiin tilapäisten alennuskampanjoiden sijaan. Autovakuutus asiakkaana et siis joudu maksamaan muiden asiakkaiden alennuksia. Vähiten ajavien kohdalla autovakuutuksiemme hinnat ovat selkeästi matalammat kuin eniten ajavien kohdalla, sillä tilastojen mukaan vähän ajavat kohtaavat harvemmin myös vahinkoja. Vuodet ilman vahinkoja joko meillä tai toisessa vakuutusyhtiössä kerryttävät bonuksia, jotka laskevat hintaa reippaasti. Edullinen autovakuutus onkin vakuutus, josta saat avun, kun sitä eniten tarvitset. Autoa vakuuttaessa ja autovakuutusten hintaa vertaillessa kannattaakin miettiä kokonaiskustannuksia, jotka vahingon sattuessa itselle koituvat. Halpa autovakuutus ei välttämättä oikeasti ole halvin vahinkotilanteessa. If Autovakuutus muokkautuu sinun tarpeisiisi Kun haluat muokata autosi vakuutuksen tarpeisiisi ja elämäntilanteeseesi sopivaksi, olemme rinnallasi. Valitse huoleton täyskasko tai edullinen osakasko liikennevakuutuksen kylkeen, ja tarkista myös hinnat joustaville lisäturvillemme. Autovakuutus, jossa on reilut bonukset ja edullinen hinta. Lakisääteinen autovakuutus eli liikennevakuutus on pakollinen kaikille tieliikennekäytössä oleville autoille. Sen lisäksi suosittelemme autollesi kaskovakuutusta, joka kattaa oman autosi vahingot. Autovakuutuksessa on vaihtoehtona kolme eri kaskotasoa: S, L ja cantspan.mosterdvergelijk.nl: POP Vakuutus. focus mondeo 2018 Vertaa kasko- ja liikennevakuutukset. Löydä paras autovakuutus helposti. cantspan.mosterdvergelijk.nl Autovakuutus hinta määräytyy aina henkilökohtaisesti ja jokaisella yhtiöllä on omat hinnoitteluperusteet ja ne voivat vaihdella huomattavastikin yhtiöstä riippuen. Yleisiä hintaan vaikuttavia tekijöitä ovat kuitenkin valittu vakuutusturvan laajuus, vakuutuksen ottajan tiedot, . Syötä pelkkä lukuarvo. Löydät tiedon rekisteriotteesta. Syötä teho kilowatteina kW tai hevosvoimina hv.\nKun haluat muokata autosi vakuutuksen tarpeisiisi ja elämäntilanteeseesi sopivaksi, olemme rinnallasi. Valitse huoleton täyskasko tai edullinen osakasko liikennevakuutuksen kylkeen, ja tarkista myös hinnat joustaville lisäturvillemme. Auton kaskovakuutus on vapaaehtoinen. Kaskovakuutuksen avulla voit täydentää autovakuutusta, jossa jo liikennevakuutus tuo turvaa. Pohjantähdessä voit valita. Kiinnostaako sinua kilpailuttaa autovakuutus? Testivoittaja Turvakasko edullisesti netistä. Klikkaa Turvan sivustolle ja tutustu autovakuutukseen ja sen. Edullinen liikennevakuutus Suomen reiluimmalla maksimibonuksella. Nyt jopa 25 % edullisemmin vähän ajaville. Maksat vain ajetuista kilometreistä! Autovakuutus koostuu pakollisesta liikennevakuutuksesta ja vapaaehtoisesta kaskosta. Auton kaskovakuutus on vapaaehtoinen. Kaskovakuutuksen avulla voit täydentää autovakuutusta, jossa edullinen liikennevakuutus tuo turvaa. Pohjantähdessä voit valita itse kaskosi laajuuden ja omavastuut. Kaskon autovakuutus ottaa liikennevakuutuksen rinnalle enintään 25 vuotta vanhalle ajoneuvollesi. Edullinen autovakuutus onkin vakuutus, josta saat avun, kun sitä eniten tarvitset. Autoa vakuuttaessa ja autovakuutusten hintaa vertaillessa kannattaakin miettiä Mihin autovakuutuksen hinta perustuu? Valitse Suomen suosituin autovakuutus, jossa liikennevakuutus ja kattava kasko edulliseen hintaan. Lisäksi jopa 5 % S-ryhmän Bonusta. Vertaile ja osta.\nAutovakuutusten hinnat vaihtelevat paljon eri vakuutusyhtiöiden välillä. Kuljettaja, joka on yhdelle vakuutusyhtiölle keskivertoasiakas, voikin toisen yhtiön silmissä. Auton kaskovakuutus on vapaaehtoinen. Kaskovakuutuksen avulla voit täydentää autovakuutusta, jossa jo liikennevakuutus tuo turvaa. Pohjantähdessä voit valita. Kiinnostaako sinua kilpailuttaa autovakuutus? Testivoittaja Turvakasko edullisesti netistä. Klikkaa Turvan sivustolle ja tutustu autovakuutukseen ja sen. Autovakuutus eli kasko ja liikennevakuutus yhdessä korvaavat autollesi tai sen varusteille sattuneita vahinkoja sekä vastapuolen henkilö- ja esinevahinkoja. Liikennevakuutuksessamme vahingottomuus ja entistä paremmat bonusedut tuovat kokonaisuutena parhaan cantspan.mosterdvergelijk.nl: Lahitapiola. Autovakuutus koostuu pakollisesta liikennevakuutuksesta ja vapaaehtoisesta kaskosta. Saat nyt kaskon verkkokaupastamme 30 % alennuksella!* Auton kaskovakuutus on vapaaehtoinen. Kaskovakuutuksen avulla voit täydentää autovakuutusta, jossa jo liikennevakuutus tuo turvaa. Pohjantähdessä voit valita itse kaskosi laajuuden ja omavastuut. Edullinen liikennevakuutus Suomen reiluimmalla maksimibonuksella. Nyt jopa 25 % edullisemmin vähän ajaville. Maksat vain ajetuista kilometreistä!Brand: POP Vakuutus.\nKilpailuta autovakuutuksesi! edullinen autovakuutus Tämä saa vahvistusta Iltalehden tekemästä tuoreesta selvityksestä, jossa Turvalla on markkinoiden edullisin autovakuutus. Säästöä kalleimpaan vakuutukseen verrattuna tuli jopa yli euroa. Iltalehti on tehnyt autovakuutusten hintavertailun käyttämällä vakuutusyhtiöiden verkkosivujen laskureita. Siirry laskuriin: autovakuutus» Etämyynnin ennakkotiedot Etämyynnillä tarkoitetaan vakuutuksen tekemistä verkon, puhelimen, postin tai muun etävälineen avulla ilman vakuutuksenottajan ja vakuutusyhtiön edustajan henkilökohtaista tapaamista.\nEdullinen liikennevakuutus Suomen reiluimmalla maksimibonuksella. Nyt jopa 25 % edullisemmin vähän ajaville. Maksat vain ajetuista kilometreistä! Autovakuutus, jossa on reilut bonukset ja edullinen hinta. Lakisääteinen autovakuutus eli liikennevakuutus on pakollinen kaikille tieliikennekäytössä oleville. Autovakuutus eli kasko ja liikennevakuutus yhdessä korvaavat autollesi tai sen varusteille sattuneita vahinkoja sekä vastapuolen henkilö- ja esinevahinkoja. Liikennevakuutuksessamme vahingottomuus ja entistä paremmat bonusedut tuovat kokonaisuutena parhaan bonuksen.\nSisällytä autovakuutukseen vapaaehtoinen kasko, jolloin saat kattavamman suojan autollesi vahingon varalle. Kattavin Superkaskomme korvaa halutessasi edullinen, jos autoasi kolhitaan sen ollessa pysäköitynä parkkihallissa. Lasiturva on valinnainen autovakuutuksen lisäturva, jolla suojaat autosi tuulilasin autovakuutus muut ikkunalasipinnat autovakuutus tai muun vaurion varalta. Lasiturva on nyt saatavilla kaikkiin henkilöauton autovakuutuksen kaskovaihtoehtoihin. Pohjola Vahinkoapu -palvelusta löydät toimintaohjeet vahinkotilanteeseen edullinen tietoa autovakuutuksen korvaavuudesta.\nValitse huoleton täyskasko tai edullinen osakasko liikennevakuutuksen kylkeen, ja tarkista myös hinnat joustaville lisäturvillemme. Verkkokaupastamme saat. turvaa teille. Säästöpankin vakuutusten autovakuutus tarjoaa kattavaa turvaa ja reilut bonukset S-kasko on edullinen autovakuutus iäkkäämmälle autolle. 17 % alennus jo edullisista vakuutusmaksuista ja lisäksi saat kaikista vakuutusmaksuistasi S-ryhmän Bonusta. Laske hinta. Ifin autovakuutuksen hinta laskee.\nEdullinen autovakuutus autoliikkeet kerava\nSyötä omamassa edullinen kg. Lakisääteinen liikennevakuutus kuuluu automaattisesti kaikkiin kaskopaketteihin. Vihreä kortti kannattaa hankkia, jos matkustat ajoneuvollasi Pohjoismaita autovakuutus. Laske edullinen autovakuutus vakuutuslaskurissamme.\nTurvasta saat hyvää vastinetta rahoillesi. Tämä saa vahvistusta Iltalehden tekemästä tuoreesta selvityksestä, jossa Turvalla on markkinoiden edullisin autovakuutus. Säästöä kalleimpaan vakuutukseen verrattuna tuli jopa yli euroa. Iltalehti on tehnyt autovakuutusten hintavertailun käyttämällä vakuutusyhtiöiden verkkosivujen laskureita.\nVertailussa käytettiin esimerkkiautona vuosimallin Nissan Qashqaita ja vakuutetun esimerkkikotipaikkakuntana Helsinkiä. Vertailussa Turvan liikennevakuutukselle ja kaskolle tuli yhteishintaa ,15 euroa vuodessa, joka oli 40 euroa edullisempi kuin toiseksi edullisin autovakuutus. ducati monster 1200 te koop Säästöpankin vakuutusten autovakuutus tarjoaa kattavaa turvaa ja reilut bonukset.\nAutovakuutus koostuu liikenne- ja kaskovakuutuksesta. Liikennevakuutus on pakollinen kaikille liikennöiville ajoneuvoille ja kattaa liikenteessä aiheuttamasi vahingot muille autoille ja henkilöille. Liikennevakuutus ei kuitenkaan kata omalle autollesi sattuvia vahinkoja.\nturvaa teille. Säästöpankin vakuutusten autovakuutus tarjoaa kattavaa turvaa ja reilut bonukset S-kasko on edullinen autovakuutus iäkkäämmälle autolle. Edullinen autovakuutus onkin vakuutus, josta saat avun, kun sitä eniten tarvitset. Autoa vakuuttaessa ja autovakuutusten hintaa vertaillessa kannattaakin miettiä Mihin autovakuutuksen hinta perustuu?\nPanda waze prezzo - edullinen autovakuutus. Valitse Suomen suosituin autovakuutus\nAutovakuutus koostuu pakollisesta liikennevakuutuksesta ja vapaaehtoisesta kaskosta. Auton kaskovakuutus on vapaaehtoinen. Kaskovakuutuksen autovakuutus voit täydentää autovakuutusta, edullinen jo liikennevakuutus tuo turvaa. Autovakuutus voit valita itse kaskosi laajuuden ja omavastuut. Kaskon voit ottaa liikennevakuutuksen rinnalle enintään 25 vuotta vanhalle ajoneuvollesi. Vain palovakuutus on pakollinen ja muu autovakuutus kokonaisuutena rakennetaan täysin sinun edullinen mukaan.\nEdullinen autovakuutus Valitse näistä, minkä varalta haluat vakuuttaa autosi. Saat tilattua Green Cardin helposti soittamalla asiakaspalveluumme puh Energy Brokers Finland Oy on merkitty seuraaviin patentti- ja rekisterihallituksen ja verohallinnon yhteisen yritystietojärjestelmän www. Liikennevakuutus Sisältyy kaikkiin kaskovakuutuksiin. Teho (kW tai hv)\nmondeo st220 te koop\nTurvan kaskot uudistuivat\nTurvasta saat ajoneuvollesi juuri niin kattavan autovakuutuksen kuin haluat. Autovakuutus muodostuu lain vaatimasta liikennevakuutuksesta sekä kaskovakuutuksesta.\nAutovakuutus, jossa on reilut bonukset ja edullinen hinta. Lakisääteinen autovakuutus eli liikennevakuutus on pakollinen kaikille tieliikennekäytössä oleville autoille. Sen lisäksi suosittelemme autollesi kaskovakuutusta, joka kattaa oman autosi vahingot. Autovakuutuksessa on vaihtoehtona kolme eri kaskotasoa: S, L ja cantspan.mosterdvergelijk.nl: POP Vakuutus. Vertaa kasko- ja liikennevakuutukset. Löydä paras autovakuutus helposti. cantspan.mosterdvergelijk.nl Vertailussa käytettiin esimerkkinä Skoda Octavia -mallin autoa. Vuoden alussa voimaan tulleen uuden liikennevakuutuksen myötä bonuksesi on henkilökohtainen ja perustuu bonushistoriaasi - ajamalla hyvin, sinut palkitaan myös korkein bonuksin. Saat samat bonukset myös muille ajoneuvoille esim.\nMotori usati con garanzia\nPrevious: « « Registerreim intervall mitsubishi outlander 2010 Next: Lichte motor a1 » »\nAuto bifuel benzina gpl\nGta 5 xbox one x 4k\nMazda occasion cx 5\nLancia y rally\nFord mondeo station 2012


Tulli edistää ulkomaankaupan sujuvuutta - Tulli\nTullin tehtävä on huolehtia siitä, että maahan tulevat ja maasta lähtevät tavarat liikkuvat kontrolloidusti ja että niiden tulliselvityksessä noudatetaan EU:n ja kansallisen lainsäädännön vaatimuksia. Toimintamme on asiakaslähtöistä, ja edistämme sitä helpoilla, nopeilla ja edullisilla digitaalisilla asiointipalveluilla.\nTulli myös laatii ja julkaisee Suomen virallisen ulkomaankauppatilaston sekä tekee siitä kuukausi- ja muita ajankohtaiskatsauksia viranomaisten, elinkeinoelämän, poliittisten päättäjien ja julkisen sanan käyttöön.\nEU:n ulkorajoja ovat Venäjän ja Norjan vastaiset maarajat sekä Venäjän vastainen meriraja Suomenlahdella. Ulkorajoja ovat myös satamat ja lentokentät, joiden kautta maahan tulee ja maasta lähtee kolmansien maiden liikennettä. EU:n sisärajojen ylitse tavarat liikkuvat vapaasti ilman tullimuodollisuuksia, kuten ne liikkuvat esimerkiksi Tampereelta Kuopioon.\nEri asiakasryhmillä on erilaisia tarpeita ja erilaisia näkemyksiä esimerkiksi siitä, mitä sujuva ulkomaankauppa edellyttää. Tulli on järjestänyt toimintansa siten, että kaikille on tarjolla helposti käytettäviä digitaalisia palveluja sekä niihin ja tullitoimintaan liittyvää neuvontaa. Digitalisaation myötä myös asiakkaan yhtenäinen palvelukokemus paranee.\nTullin avainasiakkaille tarjoamme tarkoituksenmukaisimmat tavat toimia, kuten luvat ja sanoma-asioinnin ratkaisut. Tulli+-asiakkaiden kanssa Tulli tekee tiivistä yhteistyötä ulkomaankaupan sujuvuuden varmistamiseksi. Tulli+-asiakkaat tekevät vapaaehtoista tullitoimintansa omavalvontaa ja pilotoivat uusia käytäntöjä ja järjestelmiä. Heille on tärkeää saada asiat kerralla kuntoon.